hotchpotch/miracl-hf-unified huggingface dataset:
সুসান ওজস্কি
সুসান ডি ওজস্কি (জন্ম:৫ জুলাই, ১৯৬৮ ) যুক্তরাষ্ট্রের একজন ব্যবসায়ী এবং জনপ্রিয় ভিডিও দেখার ওয়েবসাইট ইউটিউবের প্রধান নির্বাহী কর্মকর্তা (সিইও)।
সুসান ওজস্কির মা ইস্থার ওজস্কি একজন শিক্ষাবিদ এবং বাবা স্ট্যানলি ওজস্কি স্ট্যানফোর্ড বিশ্ববিদ্যালয়ের পদার্থবিদ্যার অধ্যাপক। সুসান ওজস্কি ১৯৯০ সালে ইতিহাস এবং সাহিত্য বিষয়ে হার্ভার্ড বিশ্ববিদ্যালয় থেকে স্নাতক সম্পন্ন করেন। পরবর্তীতে ১৯৯৩ সালে ইউনিভার্সিটি অব ক্যালিফোর্নিয়া থেকে অর্থনীতি বিষয়ে স্নাতকোত্তর এবং ১৯৯৮ সালে ইউসিএলএ অ্যান্ডারসন স্কুল অব ম্যানেজমেন্ট থেকে মার্স্টাস ইন বিজনেস অ্যাডমিনিস্ট্রেশন (এমবিএ) ডিগ্রি অর্জন করেন।
১৯৯৮ সালে বিশ্বখ্যাত সার্চ ইঞ্জিন গুগলের প্রতিষ্ঠাতা ল্যারি পেজ এবং সার্জে ব্রিন তাদের প্রথম অফিস শুরু করেন সুসান ওজস্কিদের ক্যালিফোর্নিয়ার বাড়ির গ্যারেজে। সুসান ওজস্কিকে বলা হয় "বিজ্ঞাপনে সবচেয়ে গুরুত্বপূর্ণ ব্যক্তি"। এবং " গুগলের গুরুত্বপূর্ণ ব্যক্তিদের একজন"। ২০১১ সালে বিশ্বখ্যাত ম্যাগাজিন ফোর্বসের করা ১০০ প্রভাবশালী নারীর তালিকায় তিনি ছিলেন ১৬তম। ২০১২ সালে তিনি একই তালিকায় ২৫তম এবং ২০১৩ সালে ৩০তম হয়েছিলেন। এছাড়া তিনি আরেক বিশ্বখ্যাত ম্যাগাজিন ফরচুনের সেরা ৫০ প্রভাবশালী নারী ব্যবসায়ীর তালিকায় ২০১০, ২০১১, ২০১২, ২০১৩ সালে যথাক্রেমে #৪৩, #২৮, #১৮ এবং #১৯ তম ছিলেন।. ওজস্কি অ্যাডউইকের করা সেরা #৫০ তালিকায় ২০১৩ সালে শীর্ষে ছিলেন। এছাড়া তিনি ভ্যানিটি ফেয়ারের নিউ ইস্টাবলিস্টমেন্ট তালিকায় ২০১৩ সালে ৩৬ তম স্থানে এবং ২০১২ সালে #৩৯ তম ছিলেন।
ওজস্কি গুগলের নির্বাহী ডেনিস ট্রপারকে বিয়ে করেন এবং এ দম্পতির চার সন্তান রয়েছে। তাঁর বোন অ্যানি ওজস্কি ২৩অ্যান্ডমি নামের একটি স্ট্যার্টআপ প্রতিষ্ঠানের সহ-প্রতিষ্ঠাতা।
শেয়াল-দেবতা রহস্য
শেয়াল-দেবতা রহস্য সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। প্রাচীন মিশরীয় দেবতা আনুবিসের একটি মূল্যবান মূর্তি হারিয়ে যাওয়া ও সেটি খুঁজে বের করা নিয়ে এই গল্পটি রচনা করা হয়েছে।
ফরচুন
ফরচুন (ইংরেজি: Fortune) একটি আন্তর্জাতিক ব্যবসা ভিত্তিক ম্যাগাজিন। এ ম্যাগাজিনটি টাইম ইনকরপোরেশন কর্তৃক প্রকাশিত হয়। ১৯৩০ সালে হ্যানরি লুসি এ ম্যাগাজিনটি চালু করেন। টাইম ইনকরপোরেশন "ফরচুন" ম্যাগাজিন ছাড়াও "টাইম", লাইফ, এবং স্পোর্টস ইলাস্ট্রেটেড ম্যাগাজিন প্রকাশ করে। এওএল ২০০০ সালে টাইম ওয়ার্নারকে অধিগ্রহণ করে। "ফরচুন" আরেক ম্যাগাজিন ফোর্বসের প্রতিদ্ধন্ধি ম্যাগাজিন। এ ম্যাগাজিনটি বার্ষিক প্রতিষ্ঠানের আয় অনুযায়ী করা র‍্যাংকিংয়ের জন্য বিশেষ ভাবে পরিচিত। সিএনএনমানি ডট কম "ফরচুনের" অর্থনীতি বিষয়ক ম্যাগাজিন।
জ্যান কোওম
জ্যান কোওম (জন্ম:) জনপ্রিয় মোবাইল ম্যাসেজিং অ্যাপস হোয়াটসঅ্যাপের প্রধান নির্বাহী কর্মকর্তা (সিইও) এবং প্রতিষ্ঠাতা। সম্প্রতি জনপ্রিয় এ মোবাইল ম্যাসেজিং অ্যাপ্লিকেশনটি বিশ্বখ্যাত সামাজিক যোগাযোগের ওয়েবসাইট ফেসবুক অধিগ্রহণ করেছে।
কোওম ইউক্রেনের একটি গ্রামে বেড়ে উঠেছেন। ১৯৯২ সালে তিনি তার মা এবং নানীর সঙ্গে যুক্তরাষ্ট্রের ক্যালিফোর্নিয়ায় চলে আসেন।
'জাম-দ্পাল-র্গ্যা-ম্ত্শো
'জাম-দ্পাল-র্গ্যা-ম্ত্শো () (১৩৫৬-১৪২৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পন্ডিত ছিলেন।
'জাম-দ্পাল-র্গ্যা-ম্ত্শো ১৩৫৬ খ্রিষ্টাব্দে তিব্বতের আমদো অঞ্চলের ত্শোংখা নামক স্থানে জন্মগ্রহণ করেন। ১৩৭৩ খ্রিষ্টাব্দে তিনি ধর্মশিক্ষার জন্য লাসা যাত্রা করেন। লাসা শহরের দক্ষিণে গসাং-ফু-নে'উ-থোগ () নামক বৌদ্ধবিহারে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার নিকটে উত্তরাতন্ত্র সম্বন্ধে শিক্ষালাভ করেন। এরপর তিনি স্ক্যোর-মো-লুং () নামক বৌদ্ধবিহারে দ্বু-মা-পা-দ্পা'-বো-র্দো-র্জে () নামক বৌদ্ধভিক্ষুর নিকটে চক্রসম্বর তন্ত্র সম্বন্ধে শিক্ষালাভ করেন। এরপর ত্সোং-খা-পা-ব্লো-ব্জাং-গ্রাগ্স-পার আটজন শিষ্যের একজন হয়ে তিনি ম্গার অঞ্চলের গুহায় সাধনা করেন। এই সময়ে তিনি ত্সোং-খা-পা-ব্লো-ব্জাং-গ্রাগ্স-পার নিকট হতে গুহ্যসমাজতন্ত্র, চক্রসম্বর তন্ত্র, লাম-রিম, ছেদ সাধনা, দ্গা'-ল্দান-ফ্যাগ-ছেন () নামক দ্গে-লুগ্স ধর্মসম্প্রদায়ের মহামুদ্রা ও তাঁর মূলগ্রন্থ স্প্রুল-পা'ই-গ্লেগ্স-বাম-ছেন-মো () সম্বন্ধে শিক্ষালাভ করেন। এরপর তিনি একাকী সাধনার জন্য লাসা শহরের উত্তরপূর্বে অবস্থিত মাল-গ্রো-র্গ্যাল-পো-স্তেং () এবং স্পাং-সা () নামক স্থানে যাত্রা করেন। তাঁর অন্যতম প্রধান শিষ্য ছিলেন দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধান ছোস-ক্যি-র্গ্যাল-ম্ত্শান।
ব্লো-গ্রোস-ব্র্তান-পা
ব্লো-গ্রোস-ব্র্তান-পা () (১৪০২-১৪৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা বা প্রধান ছিলেন।
ব্লো-গ্রোস-ব্র্তান-পা ১৪০২ খ্রিষ্টাব্দে তিব্বতের গ্ত্সাং অঞ্চলের শাংস-ম্গ্রোন-খাং () নামক স্থানে জন্মগ্রহণ করেন। খুব কম বয়সে গ্নাস-র্ন্যিং () নামক স্থানে তাঁকে ভিক্ষুর শপথ দেওয়া হয়। তিনি ত্সোং-খা-পা-ব্লো-ব্জাং-গ্রাগ্স-পা ও র্গ্যাল-ত্শাব-র্জে-দার-মা-রিন-ছেন নামক দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের প্রথম দুইজন দ্গা'-ল্দান-খ্রি-পা বা প্রধানের নিকট শিক্ষালাভ করেন। পরবর্তী কয়েক বছর তিনি গ্সাং-ফু-খু-স্পে-গ্র্বা-ত্শাং () নামক স্থানে ধর্মশিক্ষা দান করেন। এরপর তিনি দক্ষিণ তিব্বতের এ-দ্বাগ্স () নামক স্থানে যাত্রা করে দ্বাগ্স-পো-গ্র্বা-ত্শাং () নামক বৌদ্ধবিহার প্রতিষ্ঠা করেন। এরপর তিনি ত্সোং-খা-পা-ব্লো-ব্জাং-গ্রাগ্স-পার নির্দেশে তাঁর লাম-রিম-ছেন-মো নামক বিখ্যাত গ্রন্থ অধ্যয়নের জন্য একটি বৌদ্ধবিহার স্থাপন করেন। ব্লো-গ্রোস-ব্র্তান-পা বেশ কিছু বৌদ্ধ মৌলিক গ্রন্থের ওপর টীকাভাষ্য রচনা করেন। বাহাত্ত্র বছর বয়সে তিনি দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা নির্বাচিত হন।
স্মোন-লাম-লেগ্স-পা'ই-ব্লো-গ্রোস
স্মোন-লাম-লেগ্স-পা'ই-ব্লো-গ্রোস () (১৪১৪-১৪৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা বা প্রধান ছিলেন।
স্মোন-লাম-লেগ্স-পা'ই-ব্লো-গ্রোস ১৪১৪ খ্রিষ্টাব্দে তিব্বতের গ্ত্সাং অঞ্চলের য়াস-রু () নামক স্থানে জন্মগ্রহণ করেন। কম বয়সে তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষা শুরু করেন। তিনি শেস-রাব-সেং-গে () নামক বৌদ্ধভিক্ষুর নিকট হতে গুহ্যসমাজতন্ত্র সম্বন্ধে শিক্ষালাভ করেন। এরপর তিনি দ্রেপুং বৌদ্ধবিহারে ছোস-র্জে-য়োন-তান-র্গ্যা-ম্ত্শো () নামক বৌদ্ধভিক্ষুর নিকট শিক্ষালাভ করেন।
স্মোন-লাম-লেগ্স-পা'ই-ব্লো-গ্রোস ব্ক্রা-শিস-ল্হুন-পো, গ্সের-খাং (), সেরা এবং থাং-স্ক্যা বৌদ্ধবিহারে ধর্মশিক্ষা দেন। তাঁকে দ্গা'-ল্দান বৌদ্ধবিহারের ধর্ম মহাবিদ্যালয়ে ও ১৪৮১ খ্রিষ্টাব্দে দ্রেপুং বৌদ্ধবিহারের সংঘ বিশ্ববিদ্যালয়ের প্রধানের পদে নির্বাচিত করা হয়। ১৪৮০ খ্রিষ্টাব্দে তিনি দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা নির্বাচিত হন। তিনি প্রমাণের ওপর র্নাম-'গ্রেল-গ্যি () নামক টীকাভাষ্য রচনা করেন।
ব্লো-ব্জাং-ন্যি-মা
ব্লো-ব্জাং-ন্যি-মা () (১৪৩৯-১৪৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান ছিলেন।
স্মোন-লাম-লেগ্স-পা'ই-ব্লো-গ্রোস ১৪৩৯ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করে মুস-স্রাদ-পা-ব্লো-গ্রোস-রিন-ছেন (), ল্তাগ-লেব-ব্যাং-র্গ্যাল (), স্লোব-দ্পোন-গ্রাগ্স-পা-'ওদ-পা () প্রভৃতি বৌদ্ধ পন্ডিতদের নিকট হতে শিক্ষালাভ করেন। এরপর তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন।
স্মোন-লাম-লেগ্স-পা'ই-ব্লো-গ্রোস এরপর দ্রেপুং বৌদ্ধবিহারে প্রধামের পদ অধিগ্রহণ করেন। তেতাল্লিশ বছর বয়সে তিনি সাংপু নামক স্থানে অবস্থিত বৌদ্ধবিহারের ধর্মশিক্ষক হিসেবে যোগ দেন। ১৪৯০ খ্রিষ্টাব্দে দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান নির্বাচিত হন।
লাহিরু থিরিমানে
হেত্তিগি ডন রুমেশ লাহিরু থিরিমানে (; ; জন্ম: ৯ আগস্ট, ১৯৮৯) মরতোয়ায় জন্মগ্রহণকারী শ্রীলঙ্কান ক্রিকেটার। তবে, ক্রিকেট জগতে তিনি লাহিরু থিরিমানে নামেই সর্বাধিক পরিচিত। শ্রীলঙ্কা জাতীয় ক্রিকেট দলের পক্ষে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকে খেলছেন। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হলেও ডানহাতে মিডিয়াম-ফাস্ট বোলিং করে থাকেন। মরতোয়ার প্রিন্স অব ওয়েলস কলেজের প্রাক্তন ছাত্র ছিলেন থিরিমানে। বর্তমানে তিনি শ্রীলঙ্কার টেস্ট ও একদিনের আন্তর্জাতিক দলে সহঃ অধিনায়কত্ব করছেন।
থিরিমানের একদিনের আন্তর্জাতিকে অভিষেক ঘটে ভারত দলের বিপক্ষে ২০১০ সালের শুরুর দিকে। ২০১২-১৩ মৌসুমে অ্যাডিলেড ওভালে অনুষ্ঠিত কমনওয়েলথ ব্যাংক সিরিজের দ্বিতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে তার প্রথম সেঞ্চুরি করেন।
রোজ বোলে টেস্ট ক্রিকেটে অভিষিক্ত হন ইংল্যান্ড দলের বিপক্ষে জুন, ২০১১ সালে। তিলকরত্নে দিলশানের আঘাতপ্রাপ্তির ফলে তিনি এ সুযোগ পান। প্রথম টেস্ট ইনিংসে জেমস অ্যান্ডারসনের বলে কট আউট হন।
রুকি হরিশচন্দ্রের সাথে বৈবাহিক সম্পর্কে আবদ্ধ হন তিনি। ১৭ ডিসেম্বর, ২০১৪ তারিখে কলম্বোর সিনামন গ্র্যান্ড হোটেলে তাদের বিয়ের অনুষ্ঠান সম্পন্ন হয়।
ছোস-ক্যি-র্দো-র্জে
ছোস-ক্যি-র্দো-র্জে () (১৪৫৭- ?) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পন্ডিত ছিলেন।
ছোস-ক্যি-র্দো-র্জে ১৪৫৭ খ্রিষ্টাব্দে তিব্বতের র্তা-নাগ-র্দো-র্জে-ল্দান () নামক র্ন্যিং-মা ধর্মসম্প্রদায়ের বৌদ্ধবিহারের নিকটে জন্মগ্রহণ করেন। তাঁর পিতার নাম ছিল কুন-দ্গা'-র্গ্যাল-পো () এবং মাতার নাম ছিল দ্পাল-'দ্জোম ()। এগারো বছর বয়সে তাঁর পিতামাতা তাঁকে দ্গা'-ল্দান বৌদ্ধবিহারে নিয়ে এলে বৌদ্ধবিহারের তৎকালীন দ্গা'-ল্দান-খ্রি-পা বা প্রধান ছোস-ক্যি-র্গ্যাল-ম্ত্শানের অনুরোধে তাঁরা তাঁকে সেখানে রেখে যান। ছোস-ক্যি-র্গ্যাল-ম্ত্শানের নিকট হতে ছোস-ক্যি-র্দো-র্জে বোধিসত্ত্বচর্যাবতার, লাম-রিম, গুহ্যসমাজতন্ত্র, চক্রসম্বর, কালচক্র, দ্গা'-ল্দান-ফ্যাগ-ছেন () নামক দ্গে-লুগ্স ধর্মসম্প্রদায়ের মহামুদ্রা ও তাঁর মূলগ্রন্থ স্প্রুল-পা'ই-গ্লেগ্স-বাম-ছেন-মো () সম্বন্ধে শিক্ষালাভ করেন। এইসময় তিনি দ্রেপুং বৌদ্ধবিহারে ব্দে-লেগ্স-স্তোব্স-ল্দান () নামক বৌদ্ধভিক্ষুর নিকটে মধ্যমক সম্বন্ধে শিক্ষালাভ করেন এবং নবম দ্গা'-ল্দান-খ্রি-পা ব্লো-ব্জাং-ন্যি-মার নিকট হতে ভিক্ষুর শপথ গ্রহণ করেন। এরপর তিনি পাদ-মা-চান নামক স্থানে একাকী সাধন করেন। তাঁর উল্লেখযোগ্য শিষ্য ছিলেন দ্বেন-সা-পা-ব্লো-ব্জাং-দোন-গ্রুব যিনি তিব্বতে তৃতীয় পাঞ্চেন লামা রূপে পরিচিত।
য়ে-শেস-ব্জাং-পো
য়ে-শেস-ব্জাং-পো () (১৪১৫-১৪৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দশম দ্গা'-ল্দান-খ্রি-পা বা প্রধান ছিলেন।
য়ে-শেস-ব্জাং-পো ১৪১৫ খ্রিষ্টাব্দে তিব্বতের খাম্স অঞ্চলের ল্দান-মা () নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করেন এবং দ্রেপুং বৌদ্ধবিহারে ম্খান-ছেন-দ্পাল-ব্লো () নামক ভিক্ষুর নিকট হতে অভিসময়ালঙ্কার, প্রমাণবার্ত্তিকা এবং মধ্যমক সম্বন্ধে এবং দ্গে-লেগ্স-দ্পাল-বা () নামক ভিক্ষুর নিকট হতে বিনয় সম্বন্ধে শিক্ষালাভ করেন। তিনি ছোস-র্জে-ব্ক্রা-শিস-দ্পাল-ল্দান () নামক ভিক্ষুর নিকট হতে ভিক্ষুর শপথ গ্রহণ করেন। তিনি বৌদ্ধভিক্ষুদের জন্য লিংসে গেশে নামক শিক্ষাক্রম চালু করেন এবং তিব্বতের বিভিন্ন স্থানে মধ্যমক, প্রজ্ঞাপারমিতা ও লাম-রিম সম্বন্ধে শিক্ষাদান করেন। ১৪৯৩ খ্রিষ্টাব্দে তিনি দ্গা'-ল্দান বৌদ্ধবিহারের দশম দ্গা'-ল্দান-খ্রি-পা বা প্রধান নির্বাচিত হন। তাঁর উল্লেখযোগ্য শিষ্য ছিলেন ছোস-ক্যি-ব্শেস-গ্ন্যেন এবং রিন-ছেন-'ওদ-জের।
ব্লো-ব্জাং-গ্রাগ্স-পা
ব্লো-ব্জাং-গ্রাগ্স-পা () (১৪২৯-১৫১১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাদশ দ্গা'-ল্দান-খ্রি-পা বা প্রধান ছিলেন।
ব্লো-ব্জাং-গ্রাগ্স-পা ১৪২৯ খ্রিষ্টাব্দে তিব্বতের গ্ত্সাং অঞ্চলের 'দার নামক স্থানে জন্মগ্রহণ করেন। কম বয়সে তিনি ঐ স্থানে অবস্থিত বৌদ্ধবিহারে শিক্ষাগ্রহণ শুরু করেন। পরে ঐ বিহার কর্তৃপক্ষের সঙ্গে মনোমালিন্য শুরু হলে তিনি ঐ বিহার ত্যাগ করে মধ্য তিব্বতের বিভিন্ন স্থানে যাত্রা করে 'ব্রাস-স্পুংস-ম্খান-ছেন-ল্দান-ব্লো-গ্রোস (), ছোস-ক্যি-র্গ্যাল-ম্ত্শান, স্মোন-লাম-লেগ্স-পা'ই-ব্লো-গ্রোস, দ্রেপুং বৌদ্ধবিহারের নবম প্রধান য়োন-তান-র্গ্যা-ম্ত্শো () প্রভৃতি বিখ্যাত বৌদ্ধ পন্ডিতের নিকট শিক্ষালাভ করেন। ব্লো-ব্জাং-গ্রাগ্স-পা পরবর্তীকালে থাং-স্ক্যা () এবং গ্সাং-স্ঙ্গাগ্স-ম্খার () প্রভৃতি বৌদ্ধবিহারে ধর্মশিক্ষা দান করেন। ১৫০০ খ্রিষ্টাব্দে তিনি দ্গা'-ল্দান বৌদ্ধবিহারের একাদশ দ্গা'-ল্দান-খ্রি-পা বা প্রধান নির্বাচিত হন।
জাম-দ্ব্যাংস-লেগ্স-পা'ই-ব্লো-গ্রোস
জাম-দ্ব্যাংস-লেগ্স-পা'ই-ব্লো-গ্রোস () (১৪৫০-১৫৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা বা প্রধান ছিলেন।
জাম-দ্ব্যাংস-লেগ্স-পা'ই-ব্লো-গ্রোস ১৪৫০ খ্রিষ্টাব্দে দক্ষিণ তিব্বতের এ-ফ্যোগ্স () নামক স্থানে জন্মগ্রহণ করেন। কম বয়সে তিনি ব্লা-'ব্রিং-ছোস-স্দে () বৌদ্ধবিহারে শিক্ষাগ্রহণ শুরু করেন যেখানে ব্সোদ-নাম্স-র্গ্যা-ম্ত্শো'ই-ব্লো-গ্রোস () তাঁকে শিক্ষার্থীর শপথ দান করেন। গ্সাং-ফু () নামক স্থানে স্লোব-দ্পোন-শেস-রাব-ব্ক্রা-শিস (), ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুব ছাড়াও র্গ্যুদ-পা-শেস-রাব-ব্জাং-পো (), স্লোব-দ্পোন-ছোস-'ব্যোর (), ছোস-র্জে-গ্নাস-ব্র্তান-পা (), র্ত্সে-পা-ব্ক্রা-শিস-র্গ্যাল-ম্ত্শান () প্রভৃতি বৌদ্ধ পন্ডিতের নিকট তিনি শিক্ষা গ্রহণ করেন। জাম-দ্ব্যাংস-লেগ্স-পা'ই-ব্লো-গ্রোস ন্যি-মা-থাং বৌদ্ধবিহারে অধ্যাপনা করেন এবং দ্গা'-ল্দান বৌদ্ধবিহারের ধর্ম মহাবিদ্যালয়ে প্রধান হিসেবে নিযুক্ত হন। ১৫১১ খ্রিষ্টাব্দে তিনি দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা নির্বাচিত হন। ১৫১৬ খ্রিষ্টাব্দে তিনি এই দায়িত্ব থেকে অবসর নিয়ে সাধনা ও শিক্ষাদানে ব্যস্ত থাকেন।
অশন প্রিয়ঞ্জন
অশন প্রিয়ঞ্জন সুবাসিংহে (জন্ম: ১৪ আগস্ট, ১৯৮৯) শ্রীলঙ্কান ক্রিকেটার হিসেবে পশ্চিম প্রদেশের কলম্বোয় জন্মগ্রহণ করেন। শ্রীলঙ্কা জাতীয় ক্রিকেট দলের অন্যতম সদস্য প্রিয়ঞ্জন একদিনের আন্তর্জাতিকে খেলছেন। দলে তিনি অল-রাউন্ডার হিসেবে আছেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন। ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের অধিনায়ক ছিলেন তিনি। এছাড়াও তিনি ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের সদস্য ছিলেন।
কলম্বোর নালন্দা কলেজে অধ্যয়ন করেছেন। ২০০৫ থেকে ২০০৮ সাল পর্যন্ত কলেজের প্রথম একাদশে ক্রিকেট খেলেছেন ও ২০০৮ সালে সহঃ অধিনায়ক মনোনীত হন প্রিয়ঞ্জন। পড়াশোনা শেষে ব্লুমফিল্ড ক্রিকেট ও অ্যাথলেটিক ক্লাব, কম্বাইন্ড প্রভিন্স, রুহুনা, শ্রীলঙ্কা এ ক্রিকেট দল, শ্রীলঙ্কা ক্রিকেট ডেভেলপম্যান্ট একাদশ, তামিল ইউনিয়ন ক্রিকেট ও অ্যাথলেটিক ক্লাব, শ্রীলঙ্কা বোর্ড প্রেসিডেন্টস একাদশে খেলেছেন তিনি।
জানুয়ারি, ২০১০ সালে বাংলাদেশে অনুষ্ঠিত সাফ গেমসে শ্রীলঙ্কা যুব টি২০ দলের নেতৃত্বে ছিলেন। ২০১১ সালে কাউলুন ক্রিকেট ক্লাবে তিনদিনের হংকং ক্রিকেট সিক্সেস প্রতিযোগিতায়ও দলের প্রতিনিধিত্ব করেন।
দ্য লাইফ অব মুহাম্মদ
দা লাইফ অফ মুহাম্মদ হল ২০১২ সালে নির্মিত একটি তিনপর্বের ব্রিটিশ মিনিসিরিজ তথ্যচিত্র যা একই বছরের জুলাই মাসের মধ্যবর্তী তিন সপ্তাহব্যাপী বিবিসি ২ চ্যানেলে ধারাবাহিকভাবে সম্প্রচারিত হয়। নবী মুহাম্মদ-এর জীবন অনুসন্ধানকারী এ ধারাবাহিকটির উপস্থাপনা করেছিলেন বিবিসির প্রখ্যাত সাংবাদিক রাগীহ ওমর।
ব্রিটিশ ও পশ্চিমা টেলিভিশনে প্রচারিত এটিই প্রথম অনুষ্ঠান যাতে ইসলামের নবী মুহাম্মদ-এর জীবন প্রথমবারের মত এবং ঐতিহাসিক বিবরণসহ পুর্ণাঙ্গভাবে উপস্থাপন করা হয়েছে। পৃথিবীর দেড়শো কোটি ইসলাম ধর্মাবলম্বীর ধর্মীয় আদর্শ হিসেবে সর্বোচ্চ সম্মানিত এই মহান ব্যক্তির জীবনের সকল পর্ব ও সমসাময়িক পরিস্থিতি গ্রন্থগত ও ঐতিহাসিকভাবে উপস্থাপনের মাধ্যমে রাগীহ ওমর তাঁর প্রকৃত জীবনাদর্শকে তুলে ধরার চেষ্টা করেছেন। এছাড়াও এতে তিনি বর্তমান বিশ্বে ইসলামের ভুমিকা এবং অর্থ, মানবসেবা, নারী, সমতা, ধর্মীয় সহনশীলতা, যুদ্ধ ও মতবিরোধ বিষয়ে ইসলামের দৃষ্টিভঙ্গি ও বিধিবিধান ব্যাখ্যাবিশ্লেষণ করেছেন।
নবী মুহাম্মদের জীবনের মৌলিক পর্যায় ও প্রাসঙ্গিক বিষয়ের উপর ভিত্তি করে এটি তিনটি পর্বে নির্মিত হয়েছে।
ময়ুখ চৌধুরী
ময়ুখ চৌধুরী (আনোয়ারুল আজিম জন্ম: অক্টোবর ২২, ১৯৫০) একজন বাংলাদেশী কবি, সমালোচক, প্রাবন্ধিক, গবেষক এবং অধ্যাপক। তার প্রকাশিত গ্রন্থের মধ্যে রয়েছে কাব্য এবং গবেষণাগ্রন্থ। ১৯৮০-এর দশক থেকে সাহিত্যকর্মে নিজস্ব কাব্যস্বরের জন্য তিনি বোদ্ধামহলের দৃষ্টি আর্কষণ করতে সক্ষম হয়েছিলেন। তাকে বাংলা কবিতার তিরিশ দশকের ব্যক্তিবাদী ধারার উত্তরাধিকারী মনে করা হয়। তার কাব্যচর্চায় বাংলাদেশের স্বাধীনতা যুদ্ধের চেতনা ও সময়কালের অভিছাপ প্রকটিত।
ছাপালেখার তেইশ বছর পর তার প্রথম কাব্যগ্রন্থ "কালো বরফের প্রতিবেশী" প্রকাশিত হয় ১৯৮৯ সালে এবং সর্বশেষ কাব্যগ্রন্থ "পলাতক পেণ্ডুলাম" প্রকাশিত হয় ২০১৫ সালে। সম্পাদনা করেছেন "প্রতীতি" ও "কবিতা" শিরোনামের দুটি সাহিত্যকাগজ। তিনি চার দশক ধরে চট্টগ্রাম বিশ্ববিদ্যালয়ের বাংলা বিভাগে অধ্যাপনা করেছেন। সাহিত্য অসামান্য অবদানের জন্য ২০১৫ সালে তিনি চট্টগ্রাম সিটি কর্পোরেশন সাহিত্য পুরস্কার লাভ করেন।
ময়ুখ ১৯৫০ সালের ২২ অক্টোবর চট্টগ্রামের দক্ষিণ নালাপাড়া জন্মগ্রহণ করেন, এবং তার ছেলেবেলা কাটে চট্টগ্রামের দক্ষিণে কর্ণফুলীর পাড়ে। তার মূল নাম আনোয়ারুল আজিম।
সরকারি মুসলিম উচ্চ বিদ্যালয় থেকে বিজ্ঞান বিভাগে ম্যাট্রিকুলেশন বা প্রবেশিকা (বর্তমানে মাধ্যমিক বা এসএসসি) পরীক্ষায় উত্তীর্ণ হবার পর লেখালেখি করবেন বলে কলা বিভাগে অধ্যয়ন করেন। এরপর চট্টগ্রাম কলেজ থেকে বাংলা ভাষা ও সাহিত্য বিষয়ে স্নাতক ডিগ্রি লাভ করেন। এবং ১৯৭৩ সালে চট্টগ্রাম বিশ্ববিদ্যালয় থেকে একই বিভাগে স্নাতকোত্তর ডিগ্রি অর্জন করেন। এরপর ১৯৭৮-৮৩ সালে তিনি কলিকাতা বিশ্ববিদ্যালয় থেকে পিএইচডি ডিগ্রি অর্জন করেন।
ময়ুখ চৌধুরী কর্মজীবনে অধ্যাপক ড. আনোয়ারুল আজিম নামে চট্টগ্রাম বিশ্ববিদ্যালয়ের বাংলা বিভাগে চার দশক ধরে অধ্যাপনা করছেন।
ময়ুখ চৌধুরী চট্টগ্রাম বিশ্ববিদ্যালয়ের বাংলা বিভাগের অধ্যাপক কবি তাসলিমা শিরীণকে বিয়ে করেন।
১৯৬৫ সালে ময়ুখ চৌধুরীর প্রথম কবিতা প্রকাশিত হয়। তিন বছর পর ১৯৬৮ সালে সম্পাদনা করেন সাহিত্য কাগজ ‘প্রতীতি’; এই কাগজের প্রচ্ছদ শিল্পীও ছিলেন তিনি নিজে। এরপর ১৯৭০ সালে ‘কবিতা’ নামে আরেকটি একটি কবিতাপত্র প্রকাশ করেন। ১৯৭৩ সালে শিশির দত্ত সম্পাদিত "স্বনির্বাচিত" কাগজে প্রথম লেখা ছাপা হয় এবং দৈনিক বাংলায় প্রকাশিত হয় তার প্রথম প্রবন্ধ। এছাড়াও তিনি ছদ্মনামে প্রত্রিকায় গল্প ছেপেছেন। সত্তরের দশকে "প্রতীতি" নামে একটি লিটলম্যগাজিনও প্রকাশ করেছেন তিনি।
ময়ুখ চৌধুরী বাংলা সাহিত্য এবং কবিতা বিষয়ে গবেষণা করেছেন। তিনি ড. অসিত কুমার বন্দ্যোপাধ্যায়ের তত্ত্বাবধানে রবীন্দ্রকাব্য এবং ড. আবু হেনা মোস্তফা কামালের তত্ত্বাবধানে কবি শামসুর রাহমান বিষয়ে গবেষণা করেন। কবি রবীন্দ্রনাথ ঠাকুরের উপর গবেষণা অভিসন্দর্ভের শিরোনাম ছিল "রবীন্দ্রনাথের পোয়েটিক ওরিয়েন্টেশন"।
ময়ুখ চৌধুরীর এযাবৎ সাতটি কাব্যগ্রন্থ, একটি কাব্যসংকলন, একটি উপন্যাস, একটি গবেষণা সহ প্রায় দশের অধিক গ্রন্থ প্রকাশিত হয়েছে।
২০১৫ সালে তিনি কবিতায় অবদানের জন্য চট্টগ্রাম সিটি কর্পোরেশন সাহিত্য পুরস্কার এবং একই বছর সাহিত্য অসামান্য অবদানের জন্য আবদুল করিম খান স্মৃতি পুরস্কার লাভ করেন।
ছোস-ক্যি-ব্শেস-গ্ন্যেন
ছোস-ক্যি-ব্শেস-গ্ন্যেন () (১৪৫৩-১৫৪০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রয়োদশ দ্গা'-ল্দান-খ্রি-পা বা প্রধান ছিলেন।
ছোস-ক্যি-ব্শেস-গ্ন্যেন ১৪৫৩ খ্রিষ্টাব্দে মধ্য তিব্বতের স্তোদ-লুং-ম্দার () নামক স্থানে জন্মগ্রহণ করেন। তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন এবং তাঁর নিকট তিনি ব্স্তান-পা'ই-র্গ্যাল-ম্ত্শান-'দ্জিন-পা () উপাধি লাভ করেন। এরপর তিনি দ্রেপুং বৌদ্ধবিহারে য়ে-শেস-ব্জাং-পো, 'জাম-দ্ব্যাংস-লেগ্স-ছোস-পা () এবং দ্পাল-ল্দান-র্গ্যাল-ম্ত্শান () নামক বৌদ্ধপন্ডিতদের নিকট শিক্ষালাভ করেন। তিনি দ্বাদশ স্তাগ-লুং-খ্রি-পা ঙ্গাগ-দ্বাং-গ্রাগ্স-পার () নিকট সংস্কৃত ও কবিতা সম্বন্ধে শিক্ষালাভ করেন। ছোস-র্জে-গ্নাস-ব্রতান-পা () নামক বৌদ্ধভিক্ষু তাঁকে ভিক্ষুর শপথ দান করেন। ছোস-ক্যি-ব্শেস-গ্ন্যেন এরপর দ্রেপুং বৌদ্ধবিহারে ধর্ম বিশ্ববিদ্যালয়ে অধ্যাপনা করেন। ১৫১৬ খ্রিষ্টাব্দে তিনি দ্গা'-ল্দান বৌদ্ধবিহারের ত্রয়োদশ দ্গা'-ল্দান-খ্রি-পা নির্বাচিত হন। ১৫২০ খ্রিষ্টাব্দে তিনি এই দায়িত্ব থেকে অবসর নিয়ে দেবাছেন বৌদ্ধবিহারে চলে যান।
পদ্মাকরবর্মা
পদ্মাকরবর্মা একাদশ শতাব্দীর একজন কাশ্মীরি বৌদ্ধ পন্ডিত ছিলেন।
পদ্মাকরবর্মা অতীশ দীপঙ্করের শিষ্য ছিলেন বলে অনুমান করা হয়। তিনি বিখ্যাত তিব্বতী অনুবাদক রিন-ছে-ব্জাং-পোর শিক্ষক ছিলেন এবং তাঁর সাথে তিনি বহু ভারতীয় বৌদ্ধ গ্রন্থকে তিব্বতী ভাষায় অনুবাদ করেন। এর মধ্যে উল্লেখযোগ্য হল অশ্বঘোষের গুরুপঞ্চাশিকা এবং শ্রীভদ্রনন্দন রচিত মহাবৈরোচনাভূদম্বিধিসম্বদ্ধিপূজাবিধি।
সেন্ট জর্জেস ওভাল
সেন্ট জর্জেস পার্ক ক্রিকেট মাঠ দক্ষিণ আফ্রিকার পোর্ট এলিজাবেথে অবস্থিত সেন্ট জর্জেস পার্কের একটি ক্রিকেট মাঠ। এ মাঠটি সেন্ট জর্জেস পার্ক, ক্রুসেডার্স মাঠ অথবা শুধুই ক্রুসেডার্স নামেও পরিচিত। দক্ষিণ আফ্রিকার অন্যতম প্রাচীন ক্রিকেট ক্লাব হিসেবে পরিচিত পোর্ট এলিজাবেথ ক্রিকেট ক্লাব ও ইস্টার্ন প্রভিন্স ক্লাবের অনুশীলন মাঠ এটি। দক্ষিণ আফ্রিকায় অনুষ্ঠিত টেস্ট ম্যাচ ও একদিনের আন্তর্জাতিক ক্রিকেট খেলার অন্যতম মাঠ হিসেবে সেন্ট জর্জেস পার্কে নিয়মিতভাবে খেলা অনুষ্ঠিত হয়ে আসছে। এ মাঠটি গ্রাহামসটাউনে অবস্থিত কিংসউড কলেজের চেয়েও প্রাচীন।
বাণিজ্যিক সংক্রান্ত চুক্তির কারণে এ মাঠের প্রাতিষ্ঠানিক নামকরণ করা হয়েছে অ্যাক্সেস ডিএসএল সেন্ট জর্জেস। কিন্তু দক্ষিণ আফ্রিকা ও অন্যান্য ক্রিকেট সমর্থকেরা এ মাঠের ঐতিহাসিক ও পুরনো নাম সেন্ট জর্জেস পার্ক নামেই ডেকে থাকেন। বিখ্যাত পৌরাণিক চরিত্র সেন্ট জর্জের সাথে জড়িত ড্রাগনের বাসস্থান বা "ড্রাগন’স লেয়ার" মাঠের ডাকনাম।
মার্চ, ১৮৮৯ সালে এ মাঠে সর্বপ্রথম টেস্ট ক্রিকেট খেলার আয়োজন করা হয়। খেলায় ইংল্যান্ড ক্রিকেট দল দক্ষিণ আফ্রিকা ক্রিকেট দলকে ৮ উইকেটের ব্যবধানে পরাভূত করেছিল। ঘটনাক্রমে এ টেস্টটিই ছিল দক্ষিণ আফ্রিকার প্রথম টেস্ট ম্যাচ। ২০০৫ সাল পর্যন্ত এ মাঠে ২১টি টেস্ট খেলা অনুষ্ঠিত হয়। তন্মধ্যে, দক্ষিণ আফ্রিকা ৮টিতে জয়লাভ করে ও ৪ খেলা ড্র করে এবং ৯টি খেলায় পরাজিত হয়। ডিসেম্বর, ১৯৯২ সালে প্রথম একদিনের আন্তর্জাতিক ক্রিকেট খেলা অনুষ্ঠিত হয়। ভারত ক্রিকেট দলকে ৬ উইকেটে হারিয়ে জয়লাভ করে দক্ষিণ আফ্রিকা। ২০০৫ সাল পর্যন্ত এ মাঠে ২৫টি একদিনের আন্তর্জাতিক অনুষ্ঠিত হয়।
২০০৩ সালের ক্রিকেট বিশ্বকাপের ৫টি খেলা এ মাঠে অনুষ্ঠিত হয়। দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত বিশ্বকাপের জন্য নির্দিষ্ট ১৫ মাঠের অন্যতম মাঠ হিসেবে সেন্ট জর্জেস পার্কে গ্রুপ-পর্বের ৩, সুপার সিক্সের ১ এবং একটি সেমি-ফাইনাল খেলা অনুষ্ঠিত হয়েছিল।
জেমস নিশাম
জেমস ডগলাস শিয়াহ্যান নিশাম (; জন্ম: ১৭ সেপ্টেম্বর, ১৯৯০) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিশাম একদিনের আন্তর্জাতিক ও টুয়েন্টি২০ আন্তর্জাতিকে অল-রাউন্ডার হিসেবে খেলছেন। ঘরোয়া ক্রিকেটে অকল্যান্ড দলের হয়ে প্রথম-শ্রেণীর ক্রিকেট এবং ওতাগো ভোল্টস দলে টুয়েন্টি২০ ক্রিকেট খেলছেন। আইপিএলের ৭ম আসরে দিল্লি ডেয়ারডেভিলস দলের প্রতিনিধিত্ব করছেন। বামহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।
ঘরোয়া ক্রিকেটে চমকপ্রদ ক্রীড়ানৈপুণ্য প্রদর্শনের পর ২০১২-১৩ মৌসুমে দক্ষিণ আফ্রিকা সফরে নিউজিল্যান্ড দলের সাথে যান। ঐ সময়ই তার টুয়েন্টি২০ আন্তর্জাতিক ক্রিকেটে অভিষেক ঘটে তার। এরপর ফেব্রুয়ারি, ২০১৪ সালে ভারত ক্রিকেট দলের নিউজিল্যান্ড সফরের সময় ২য় টেস্টে অভিষিক্ত হন তিনি। অভিষেক খেলাতেই তিনি অপরাজিত ১৩৭ রান সংগ্রহের মাধ্যমে চমকপ্রদ সেঞ্চুরি করেন যা ৮নং অবস্থানে থেকে যে-কোন ব্যাটসম্যানের অভিষেকে সর্বোচ্চ রান। ৯ জুন, ২০১৪ তারিখে প্রথম নিউজিল্যান্ডীয় ও সামগ্রীকভাবে ৮ম ব্যাটসম্যান হিসেবে প্রথম দুই টেস্টে কিংসটনের সাবিনা পার্কে ওয়েস্ট ইন্ডিজের বিরুদ্ধে সেঞ্চুরি (১০৭) করেন।
"১০ জুন, ২০১৪ পর্যন্ত"
সেবাস্টোপলিসের যুদ্ধ
সেবাস্টোপলিসের যুদ্ধ ৬৯২ খ্রিষ্টাব্দে তৎকালীন উমাইয়া ও বাইজেন্টাইন সাম্রাজ্যের মধ্যে সংঘটিত হয়। এসময় খলিফা আবদুল মালিক ইবনে মারওয়ান ক্ষমতায় ছিলেন। এই যুদ্ধের ফলে ৬৮০ খ্রিষ্টাব্দ থেকে এই দুই শক্তির মধ্যে চলমান শান্তি অবস্থার অবসান হয়।
খলিফার ভাই মুহাম্মদ ইবনে মারওয়ান ও প্রতিরক্ষা মন্ত্রী হাজ্জাজ বিন ইউসুফ উমাইয়া সেনাবাহিনীর নেতৃত্ব দেন। অন্যদিকে বাইজেন্টাইনদের নেতৃত্বে ছিলেন লিউন্টিওস এবং নেবুলুসের যার অধীনে ৩০,০০০ স্লাভ সৈন্যের এক বিশেষ বাহিনী ছিল। সন্ধিচুক্তি ভঙ্গের কারণে উমাইয়ারা ক্রোধান্বিত হয়ে পড়ে এবং যুদ্ধে পতাকার স্থলে তারা সন্ধির প্রতিলিপিকে ব্যবহার করেছিল। আপাতদৃষ্টিতে যুদ্ধে বাইজেন্টাইনরা সুবিধাজনক অবস্থায় আছে মনে হলেও ২০,০০০ স্লাভ সৈনিকের দলত্যাগ বাইজেন্টাইনদের পরাজয় নিশ্চিত করে। একটি সূত্রমতে সম্রাট দ্বিতীয় জাস্টিনিয়ান নিকোমেডিয়া উপসাগরে নারী ও শিশুসহ অবশিষ্ট সকল স্লাভকে হত্যা করেন। তবে আধুনিক পন্ডিতরা এই ঘটনাকে সঠিক বলে মনে করেন না।
বহুওয়া নৃত্য
বহুওয়া নৃত্য অসমের সোণোওয়াল কছারী জনজাতির এক ধৰ্মীয় ও সাংস্কৃতিক অনুষ্ঠান। ডিব্রুগড় জেলার বৃহৎ জামিবা অঞ্চলের ধমল গ্রামে বসবাসকারী সোণোওয়াল কছারী জনজাতির মধ্যে এই নাচের প্রচলন রয়েছে। প্ৰতি দুবছর অন্তর তাঁরা এই নৃত্যের আয়োজন করেন।
পৌরাণিক উপাখ্যান মতে দক্ষ মহারাজের কন্যা সতী তাঁর আদেশ অমান্য করে ভগৱান শিবকে বিবাহ করলে দক্ষরাজ ক্রুদ্ধ হন। এর শোধ তোলবার জন্য দক্ষ এক মহাযজ্ঞৰ আয়োজন করেন যেখানে শিব ও সতী ব্যতিরেকে সকল দেবতাক নিমন্ত্ৰণ জানালে সতী সেই যজ্ঞের অনুষ্ঠানে যান। সতীকে দেখে দক্ষ শিব সম্পর্কে কুকথা উচ্চারন করেন। স্বামীর নামে নিন্দাবাক্য শুনে সতী নিজের প্ৰাণ বিসৰ্জন দেন। সতীর মৃত্যুসংবাদ কথা শুনে শিব ক্রুদ্ধ হয়ে নিজের জটার চুল ছিড়ে বীরভদ্ৰ ও রুদ্ৰকালি নামৰ দুই অসুরের সৃষ্টি করে দক্ষকে বধ করার আদেশ করেন। তাঁর আদেশে বীরভদ্ৰ যজ্ঞস্থলে গিয়ে রাজা দক্ষের শিরোচ্ছেদ করে তার মস্তক যজ্ঞএর অগ্নিকুণ্ডে নিক্ষেপ করেন। এই ঘটনায় যজ্ঞ মাঝপথেঅসমাপ্ত অবস্থায় শেষ হওয়ায় উপস্থিত দেবতারা চিন্তিত হয়ে দক্ষকে পুনরায় জীবন্ত করে যজ্ঞ সম্পূৰ্ণ করবার জন্য ব্ৰহ্মাকে নিবেদন করেন। ব্ৰহ্মা এই কথা শুনে দক্ষের পুণর্জীবনদানের জন্য শিবকে অনুরোধ করেন। ব্ৰহ্মার অনুরোধে শিব দক্ষকে নতুন জীবনদান দেন কিন্তু দক্ষের মস্তক যজ্ঞের আগুনে ভস্মীভূত হওয়ায় তাঁর জায়গায় একটি ছাগলের মাথা দিয়ে প্রতিস্থাপিত করেন।সোণোওয়াল কছারী জনজাতির উপাস্য দেবতা শিবকে সন্তুষ্ট রেখে সামাজিক অমঙ্গল দূর করতে এই পৌরাণিক কাহিনীকে বহুওয়া নৃত্যে প্ৰদৰ্শন করা হয়।
এই নৃত্য প্ৰদৰ্শন করতে শিল্পীরা মুখ ও দেহ কলাগাছের পাতায় জড়িয়ে নেয়। এই নাচের প্ৰস্তুতিপৰ্বে শিল্পীদের সাজ-সজ্জা করার সময় শুধুমাত্র বয়স্ক মানুষদের প্ৰবেশের অনুমতি থাকে। এই নৃত্য অভিনয় করা শিল্পীদের পরিচয় গোপনে রাখা হয়৷ একজন বহুওয়া সাজ-সজ্জা তৈরী করতে প্ৰায় ৩-৪ ঘন্টা সময় লাগে। এই নৃত্যের বাদ্যযন্ত্র হিসাবে মৃদঙ্গ এবং ব্যবহা্র করা হয়, যার তালে শিল্পীরা একেসাথে নাচ করেন। বহুওয়া নৃত্যের পরে অন্য একটি দল বিহু নৃত্য প্ৰদৰ্শন করে। নাচ শেষ হওয়ার পর সকলে শরীর ধুয়ে একসঙ্গে ভোজন করেন।
বরগীত
বরগীত অসমের নব-বৈষ্ণব ধৰ্মের হোতা শংকরদেব এবং মাধবদেব দ্বারা ব্ৰজৱলি ভাষায় রচিত, উচ্চ আধ্যাত্মিক ভাবপূৰ্ণ, নিৰ্দিষ্ট রাগ বিশিষ্ট, এক বিশেষ শৈলীর গীত। বরগীতকে বাণীকান্ত কাকতি মহান সঙ্গীত, কালিরাম মেধি স্বর্গীয় সঙ্গীত এবং দেবেন্দ্ৰনাথ বেজেবরুয়া পবিত্র সঙ্গীত বলে আখ্যা দিয়েছেন। শঙ্করদেব প্রায় দুই শত চল্লিশটি বরগীত রচানা করলেও এক অগ্নিকান্ডে তাঁর অধিকাংশ রচনা ধ্বংসপ্রাপ্ত হয় এবং মাত্র পঁয়ত্রিশটি গীত উদ্ধার করা সম্ভব হয়। মাধবদেব দুইশতের অধিক বরগীত রচনা করেন। ১৪৮৮ খ্রিষ্টাব্দে শঙ্করদেব রচিত "মন মেরি রাম চরনহি লাগু" ইতিহাসের প্রথম বরগীত।
বরগীতে কৃষ্ণের শৈশবের বিভিন্ন প্ৰকার লীলা, দুষ্টুমি, খেলা, চাতুরি, চৌৰ্য্যবৃত্তি ও কৈশোরে গোপী লীলা, গোপিনীদের কৃষ্ণ বিরহ ও কৃষ্ণ প্ৰেমের ব্যাকুলতা, বন্ধু উদ্ধবের কৃষ্ণের প্ৰতি প্ৰেম ও ভক্তি, কৃষ্ণবিহীন বৃন্দাবনের অন্ধকার চিত্ৰ অঙ্কিত হয়েছে। কোনো কোনো বরগীতে মানব জীবনের নশ্বরতা, ধন-জন, রূপ-যৌবনের অস্থায়িত্ব, কাম-ক্ৰোধাদি রিপুদমনে ভক্তিৰ মাহাত্ম্য, মুক্তির জন্য ভক্তের ভগবানের নিকটে আত্মসমৰ্পণ ইত্যাদি পারমাৰ্থিক তত্ত্বও বৰ্ণিত হয়েছে।
এই ভক্তি গীতসমুহ ভারতীয় শাস্ত্রীয় সংগীতের এক স্বতন্ত্ৰ ধারা। ভারতের অন্যান্য শাস্ত্ৰীয় সংগীতৰ মতোই এই গীতসমুহ কেদার, ধনশ্ৰী, সিন্ধুরা ইত্যাদি বিভিন্ন রাগভিত্তিক। এই গীতে কোনো বাদ্যযন্ত্ৰের আবশ্যক না হলেও সাধারণতঃ পরিবেশনের সময় খোল, ও বাঁশির প্ৰয়োগ করা হয়। বরগীত শুরু করার পূর্বে 'রাম', 'হরি', 'গোবিন্দ' ইত্যাদি শব্দ উচ্চারণ করে আলাপ গাইতে হয়, যা 'রাগ দিয়া' বা 'রাগ তান' নামে পরিচিত। এই সঙ্গীতে তাল ব্যবহৃত না হলেও পরিবেশনের সময় ব্যবহার করা হয়ে থাকে। তখন নির্দিষ্ট রাগে নির্দিষ্ট তাল ব্যবহৃত হয়, যেমন খরমানতাল ব্যবহৃত হয় কল্যাণ রাগের সাথে, ইত্যাদি। এই গীত ধ্রুপদের মতো গম্ভীর প্রকৃতির।
তাল (দ্ব্যর্থতা নিরসন)
তাল বলতে বোঝানো হতে পারে -
মনসুর খান
মনসুর খান ) হলেন একজন ভারতীয় চলচ্চিত্র নির্মাতা। এছাড়াও তিনি চলচ্চিত্র নির্মাতা নাসির হুসেন এর পুত্র নামেও পরিচিত।
তার চলচ্চিত্রে পরিচালক হিসেবে আত্মপ্রকাশ ঘটে "কেয়ামত সে কেয়ামত তাক" (১৯৮৮) এর মাধ্যমে। চলচ্চিত্রটি শুরু করেন তার চাচাত ভাই বিখ্যাত অভিনেতা আমির খান কে নিয়ে। চলচ্চিত্রটি একটি রোমিও জুলিয়েট-অনুপ্রাণিত রোমান্টিক ধাচের কাহিনী যেটি একটি বিশাল সাফল্য এনে দেয়। কর্ম ভিত্তিক ছায়াছবি দ্বারা প্রভাবিত এক দশকের শেষের দিকে মনসুর খানের পরিচালনাসংক্রান্ত বলিউডের আত্মপ্রকাশ মধ্যে বাদ্যযন্ত্র রোমান্টিক জুটিতে পরিণত হয়। ছবিতে অনেক নতুন মুখের জন্ম নেয় এবং এই ছবির মাধ্যমে তারা বলিউডে নিজেদের প্রতিষ্ঠিত করতে সক্ষম হন। যেমন- নায়ক-নায়িকা হিসেবে আমির খান ও জুহি চাওলা এবং সঙ্গীত শিল্পী হিসেবে উদিত নারায়ণ, অলকা ইয়াগনিক। এছাড়াও সঙ্গীত পরিচালক হিসেবে আনান্দ মিলান্দের অভিষেক ঘটে।
তিনি চার বছর পরে এই সাফল্য সঙ্গে অনুসরণ করে নির্মাণ করেন "জো জিতা ওহি সিকান্দার" (১৯৯২)। মনসুর খানের অপর দুই চলচ্চিত্র "আকেলে হাম আকেলে তুম" (১৯৯৫) এবং "জোশ" (২০০০) ছিল ব্যাবসায়িক দিক থেকে সফল। উভয় সিনেমাতে, প্রায় একই অভিন্ন চিত্রনাট্য লক্ষ্য করা যায়।
ব্ৰজভলি ভাষা
ব্ৰজভলি ভাষা ভারতের অসম অঞ্চলে পঞ্চদশ-ষোড়শ শতাব্দীতে শঙ্করদেব কর্তৃক তৈরীকৃত ও ব্যবহৃত এক ধরণের সাহিত্যিক ভাষা বিশেষ। এই ভাষা তিনি বরগীত এবং অঙ্কীয়া নাট রচনার সময় ব্যবহার করেছিলেন। এই ভাষার সমরূপ ভাষা বাংলা ও উড়িষ্যায় প্রচলিত থাকলেও অসমে প্রচলিত ব্ৰজভলি ভাষা তাদের থেকে ভিন্ন ধরণের ছিল। অন্যান্য সমরূপ ভাষাগুলি ব্রজভাষা নির্ভর হলেও ব্রজভলি ভাষা মৈথিলী ও অসমীয়া ভাষার সংমিশ্রণে গঠিত হয়েছিল। সাধারণভাবে এই ভাষার কথ্য রূপে অসমীয়া শব্দের প্রচলন ছিল বলে অসমের মানুষ সহজেই এই ভাষা বুঝতে পারতেন।
সৈয়দ আবিদ আলী
সৈয়দ আবিদ আলী ( ; জন্ম: ৯ সেপ্টেম্বর ১৯৪১) হলেন একজন সাবেক অল-রাউন্ডার ভারতীয় ক্রিকেটার। তিনি ছিলেন লো অর্ডার ব্যাটসম্যান এবং একজন মিডিয়াম ফাস্ট বোলার।
আবিদ আলী হায়দ্রাবাদের সেন্ট জর্জেস গ্রামার স্কুল এবং অল সেইন্ট হাই স্কুলে পড়াশোনা করেন। ১৯৫৬ সালে তিনি তার অসাধারণ ফিল্ডিং করার জন্য নির্বাচক দের নজর কাড়েন এরপর হায়দ্রাবাদ বিদ্যালয় খেলার জন্য তাকে নির্বাচন করা হয়। তিনি কেরালার বিরুদ্ধে ৮২ রান করেন এবং সেরা ফিল্ডার এর পুরস্কার জিতে নেন। কয়েক বছর পরে যখন হায়দ্রাবাদ স্টেট ব্যাংক একটি ক্রিকেট দল গঠন করে সেখানে তিনি সুযোগ পনা। তিনি একজন বোলার হয়ে উঠার আগে একজন উইকেট-রক্ষক হিসাবে শুরু তার ক্যারিয়ার শুরু করেন।
আবিদ ১৯৫৮-৫৯ সালে হায়দ্রাবাদ জুনিয়র সাইডের এবং আগামী বছরের মধ্যে রাষ্ট্র রনজি ট্রফি দলে অন্তর্ভুক্ত হন। তিনি কমই প্রথম কয়েক বছরে বল করেছেন এবং ১৯৬৭ সাল পর্যন্ত তার প্রথম রনজি ট্রফিতে কোন শতক পাননি। তিনি অপ্রত্যাশিতভাবে অস্ট্রেলিয়া এবং নিউজিল্যান্ড দলের বিরুদ্ধে খেলার জন্য বাছাই করা হয়।
তিনি অস্ট্রেলিয়া বিরুদ্ধে প্রথম টেস্টের জন্য দলের নির্বাচিত হন সম্ভবত অধিনায়ক মনসুর আলী খান পতৌদি এর আহত হওয়ার কারনে তিনি দলে সুযোগ পান। উক্ত ম্যাচে আবিদ উভয় ইনিংসে ৩৩ রান করেন এবং ৫৫ রান দিয়ে তিনি ৬ উইকেট লাভ করেনে। টেস্টে অভিষেকের সেরা ফলাফর ছিল। তৃতীয় টেস্টে উদ্বোধনী ব্যাটসম্যান হিসেবে ব্যাটিং করতে গিয়ে তিনি ৪৭ রান করতে সক্ষম হন। এছাড়াও তিনি শেষ টেস্টে ৮১ ও ৭৮ এর অসাধারণ একটি ইনিংস খেলেন।
ভারতীয় ক্রিকেটার সৈয়দ কিরমানীর কন্যাকে বিয়ে করেছিলেন তাঁর পুত্র ফাকির আলী। কিন্তু এপ্রিল ২০০৮ সালের হার্ট অ্যাটাকে থেকে তিনি মারা যান।
জান্নাতুল ফেরদৌস পিয়া
জান্নাতুল ফেরদৌস পিয়া (জন্মঃ অক্টোবর ১৪, ১৯৮৭) একজন বাংলাদেশী মডেল এবং অভিনেত্রী। তিনি ২০০৭ সালে মিস বাংলাদেশ খেতাব অর্জন করেন। অভিনয় জগতে পদার্পণের পূর্বে তিনি মডেল হিসেবে খ্যাত ছিলেন। তার পেশা জীবন প্রায় সময়ই সমালোচিত হয়েছে এবং গণমাধ্যমে ব্যাপক প্রচার লাভ করেছে।
২০১২ সালে চোরাবালি চলচ্চিত্রে অভিনয়ের মধ্য দিয়ে চলচ্চিত্র জগতে পিয়ার আবির্ভাব ঘটে। চলচ্চিত্রে অভিনয় এবং বিভিন্ন আন্তর্জাতিক অঙ্গনে বাংলাদেশের প্রতিনিধিত্ব করার তার তারকাখ্যাতি আরও বাড়িয়ে দেয়।
পিয়া ১৯৯১ সালে খুলনা, বাংলাদেশে জন্মগ্রহণ করেন। পরিবারের মানুষ তাকে পিউ বলে ডাকেন। তিনি লন্ডন কলেজ অব লিগ্যাল স্টাডিসে অাইন বিভাগে দ্বিতীয় বর্ষে অধ্যয়ন করছেন।
২০০৭ সালে মিস বাংলাদেশ প্রতিযোগিতায় বিজয়ী হন পিয়া। এরপর কর্মজীবন শুরু করেন র‌্যাম্প মডেলিং-এর মাধ্যমে ২০০৮ সালে। ফ্যাশন মডেল হিসেবে পাশাপাশি একাধিক ব্র্যান্ডের টেলিভিশন বিজ্ঞাপনে কাজ করেছেন। তিনি বিভিন্ন আন্তর্জাতিক অনুষ্ঠানসমূহে অংশ নিয়েছেন বাংলাদেশের প্রতিনিধি হয়ে। ২০১১ সালে দক্ষিণ কোরিয়ায় আয়োজিত ‘ওয়ার্ল্ড মিস ইউনিভার্সিটি’ শিরোপা অর্জন করেন। এছাড়া মিশরে অনুষ্ঠিত ‘ওয়ার্ল্ড টপ মডেল’ প্রতিযোগিতায় শীর্ষ মডেল হওয়ার সাফল্য অর্জন করেন পিয়া। ২০১২ সালে "চোরাবালি" চলচ্চিত্রে সুজানা চরিত্রে অভিনয় করেন। ২০১৩ সালে বাহরাইনে আয়োজিত ‘ইন্টারন্যাশনাল প্রিন্সেস’ প্রতিযোগিতায় অংশ নেন। একইবছর বাংলাদেশী সংগীতদল শিরোনামহীনের "শিরোনামহীন শিরোনামহীন" অ্যালবামের "আবার হাসিমুখ" গানের মিউজিক ভিডিওতে তাকে দেখতে পাওয়া যায়। পরবর্তীতে ২০১৪ সালে তিনি একই সাথে বেশ কটি চলচ্চিত্রে কাজ করছেন। এর মধ্যে রয়েছে, "গ্যাংস্টার রিটার্নস", "দ্য স্টোরি অফ সামারা" এবং "প্রবাসীর প্রেম"।
২০১৩ সালের মার্চে, মিশরের রেড সী, এলগোয়ানাতে অনুষ্ঠিত "টপ মডেল অব দ্য ওয়ার্ল্ড ২০১৩" প্রতিযোগিতায় বিভিন্ন দেশের মোট ৪৭ জন মডেলের সঙ্গে অংশগ্রহণ করেন পিয়া। এই প্রতিযোগিতায় বিভিন্ন প্রতিযোগীর সঙ্গে বিকিনি পরিহিত আলোকচিত্র নিয়ে আলোচনা-সমালোচনার কেন্দ্রবিন্দুতে আসেন তিনি। সম্প্রতি একাধিক আন্তর্জাতিক চুদা দিছে ফেসবুক পেজের মাধ্যমে আলোকচিত্রসমূহ ছড়িয়ে পড়ে।
বাদশা মিয়া
বাদশা মিয়া () হলেন একজন বাংলাদেশী কাবাডি খেলোয়াড়। যিনি ২০০২ সাল এবং ২০০৬ সালে কাতার-এর দোহায় অনুষ্ঠিত ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
কালী আলাউদ্দীন
কালী আলাউদ্দীন () (জন্মঃ ১৯৮৪) হলেন একজন ভারতীয় ফুটবল খেলোয়াড়। তিনি বর্তমানে মুম্বাই টাইগার্স এর সেন্টার ব্যাক হয়ে খেলছেন।
আকিভ আলী
আকিভ আলী () হলেন একজন ভারতীয় চলচ্চিত্র সম্পাদক ও অভিনেতা। তিনি ২০০৫ সালে রগ সিনেমাতে অভিনয়ের মাধ্যমে বেশ পরিচিতি অর্জন করেন। এছাড়াও তিনি ব্যাবসাসফল অনেকগুলি চলচ্চিত্রে সম্পাদনার কাজ করেছেন।
আকিভ হলেন বলিউড চলচ্চিত্রের একজন সম্পাদক। তিনি হিন্দী সিনেমা "কাইটস" এবং "ওয়ান্স আপন এ টাইম ইন মুম্বাই" চলচ্চিত্রের জন্য বিখ্যাত। তিনি ২০০৫ সালের চলচ্চিত্র "রগ" -এ একজন অভিনেতা হিসেবে কাজ করেছিলেন।
দিনেশ কার্তিক
কৃষ্ণ কুমার দিনেশ কার্তিক (; জন্ম: ১ জুন, ১৯৮৫) তামিলনাড়ু প্রদেশের চেন্নাইয়ে জন্মগ্রহণকারী ভারতীয় ক্রিকেটার। ভারত জাতীয় ক্রিকেট দলের অন্যতম ব্যাটসম্যান কার্তিক উইকেট-রক্ষকেরও দায়িত্ব পালন করে থাকেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়েও পারদর্শী তিনি। দলের নিয়মিত সদস্য হিসেবে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিক ক্রিকেট খেলছেন।
আগস্ট, ২০০৪ সালে ভারতের একদিনের দলের সদস্যরূপে মনোনীত হন দিনেশ কার্তিক। নির্বাচকমণ্ডলীর সদস্যগণ রাহুল দ্রাবিড়কে বিকল্প উইকেট-রক্ষকের দায়িত্ব থেকে দূরে সরিয়ে রাখলে এবং অন্যতম উইকেট-রক্ষক পার্থিব প্যাটেলের দূর্বল ক্রীড়াশৈলী প্রদর্শনই এর প্রধান কারণ। লর্ড’স ক্রিকেট গ্রাউন্ডে অনুষ্ঠিত খেলায় তিনি কেবলমাত্র এক রান সংগ্রহ করতে পেরেছিলেন। ইংল্যান্ডের তৎকালীন অধিনায়ক মাইকেল ভনকে অনিল কুম্বলের বোলিংয়ে ক্যাচ ধরতে না পারলেও পরবর্তীকালে লেগ সাইডে ভনকে স্টাম্পিং করেছিলেন ও আরও একটি ক্যাচ ধরেছিলেন।
২০০৪ সালের আইসিসি চ্যাম্পিয়ন্স ট্রফি প্রতিযোগিতার একটি খেলায় কেনিয়া ক্রিকেট দলের বিপক্ষে তিনটি ক্যাচ ধরেছিলেন। তারপরও রাহুল দ্রাবিড়কে ইংল্যান্ড সফরের অধিকাংশ সময়ই উইকেট-রক্ষকের দায়িত্ব পালন করতে হয়েছিল। ইনিংসে মাত্র চার উইকেটের পতন ঘটায় তাকে ব্যাটিং করতে হয়নি। একদিনের দলে মহেন্দ্র সিং ধোনি’র আগমন ঘটলে তিনি স্থানচ্যূত হন ও এপ্রিল, ২০০৬ সাল পর্যন্ত কোন ওডিআই খেলতে পারেননি।
ব্যক্তিগত জীবনে বিবাহিত কার্তিক ২০০৭ সালে নিকিতা কার্তিকের সাথে বিবাহ-বন্ধনে আবদ্ধ হন। কিন্তু সতীর্থ খেলোয়াড়ের সাথে সম্পর্কে জড়িয়ে পড়ার গুঞ্জনের ফলে তাদের মধ্যকার বৈবাহিক সম্পর্ক বিবাহ-বিচ্ছেদে রূপান্তরিত হয়। পরবর্তীতে নভেম্বর, ২০১৩ সালে তিনি ভারতীয় স্কোয়াশ খেলোয়াড় দীপিকা পল্লীকলকে বিয়ে করেন।
ক্রিকেটের বাইরে এক খিলাড়ী এক হাসিনা নামের নাচের অনুষ্ঠানে নিগার খানের সাথে জুটি বেঁধে অংশ নিচ্ছেন কার্তিক।
সবচেয়ে কম বল খেলে ম্যাচসেরা হয়েছেন দিনেশ কার্তিক । আন্তর্জাতিক টি-টোয়েন্টিতে (বোলিং না করে) এর আগে সর্বনিম্ন ৮ বল খেলে ম্যাচসেরা হয়েছিলেন ব্র্যাড হজ। ২০১৪ সালে ডারবানে দক্ষিণ আফ্রিকার বিপক্ষে ৮ বলে ২১ রান করেছিলেন অস্ট্রেলীয় ব্যাটসম্যান। কার্তিক ৮ বলে করেছেন ২৯। তিনটি ছক্কা মেরেছেন, দুটি চার। ২৬ রান এই ৫ বলেই! এর মধ্যে একটা ডট বলও খেলেছেন!
আলী আব্বাস জাফর
আলী আব্বাস জাফর () হলেন একজন ভারতীয় চলচ্চিত্র পরিচালক, চিত্রনাট্যকার, অভিনেতা এবং চিত্র পরিচালক। জাফরের পরিচালিত মেরে ব্রাদার কি দুলহান চলচ্চিত্রটির জন্য বলিউড পাড়ায় পরিচালক হিসেবে সবচেয়ে বেশী পরিচিত।
জাফরের শৈশবকাল কাটে ভারতের উত্তরাঞ্চল দেরাদুন এবং পরবর্তীতে যখন তিনি দিল্লীর বিশ্ববিদ্যালয়ের কিরোলী মল কলেজে অধ্যয়নরত ছিলেন তখন তিনি আমু (২০০৫) নামের একটি চলচ্চিত্রে আংশিক সময়ের জন্য কাজ করেন।
অতঃপর তিনি মুম্বাই স্থানান্তরিত হন এবং তিনি যশ রাজ ফিল্মস এর ব্যানারে সঞ্জয় গাধবি এবং বিজয় কৃষ্ণ আচার্য মত পরিচালকের অধীন একটি সহকারী পরিচালক হিসেবে কাজ করেন।
জাফরের পরিচালক হিসেবে অভিষেক হয় "মেরে ব্রাদার কি দুলহান" (২০১১) চলচ্চিত্রের মাধ্যমে। চলচ্চিত্রটি তুমুল জনপ্রিয়তা পায় এবং ব্যাবসায়ীকভাবে সাফল্য লাভ করে। উক্ত চলচ্চিত্রটিতে প্রধান চরিত্রে অভিনয় করেন, ইমরান খান, ক্যাটরিনা কাইফ এবং আলী জাফর।
তার পরবর্তী পরিচালিত চলচ্চিত্র হল গুণ্ডে যেটি ১৪ ফেব্রুয়ারি ২০১৪ তে মুক্তিলাভ করে। চলচ্চিত্রটিতে প্রধান চরিত্র্রে রয়েছেন রণবীর সিং এবং অর্জুন কাপুর। সহকারী চরিত্রে আছেন প্রিয়াঙ্কা চোপড়া এবং ইরফান খান।
ইব্রাহিম হাবিবুল্লাহ
মেজর জেনারেল ইব্রাহিম হাবিবুল্লাহ () ছিলেন একজন ভারতীয় সেনাবাহিনী জেনারেল এবং ন্যাশনাল ডিফেন্স একাডেমী (ভারত) এর সেনানায়ক। তিনি ভারতের হায়দ্রাবাদে জন্মগ্রহণ করেন এবং তার সাঁজোয়াযুক্ত কর্পসের একটি অংশ হিসাবে ভারতীয় সেনাবাহিনীর "১৬ তম লাইট ক্যাভেলরী" কমিশন লাভ করেন।
একাডেমীর হাবিবুল্লাহ হলকে তার স্মৃতির প্রতি উৎসর্গ করে নির্মাণ করা হয়।
মিস বাংলাদেশ
মিস বাংলাদেশ (ইংরেজি: Miss Bangladesh) বাংলাদেশের একটি স্থানীয় সৌন্দর্য প্রতিযোগিতা। এই প্রতিযোগিতার বিজয়ীগণ পরবর্তীতে মিস ওয়ার্ল্ড প্রতিযোগিতায় নিজ জাতির প্রতিনিধিত্ব করার উপযোগি হিসেবে তৈরি হয়।
১৯৯৪ সাল থেকে এই বাৎসরিক আয়োজন শুরু হলেও ২০০৭ সালের পর থেকে স্থগিত রয়েছে।পরবর্তীতে অন্তর শোবিজ এবং ডায়মন্ড ওয়ার্লড-এর সৌজন্যে ২০১৭ সাল থেকে আবার শুরু হয় মিস বাংলাদেশ ( নতুন নাম মিস ওয়ার্লড বাংলাদেশ) যা জন্ম দেয় প্রচুর সমালোচনার।২০১৮ সালের বিচারকগণঃ
১. শুভ্র দেব (সংগীতশিল্পী)
২. তারিন আহমেদ(অভিনেত্রী) 
৩. শাবনাজ সাদিয়া ইমি(মডেল)
৪. ব্যারিস্টার ফারাবী
বাংলাদেশ-সম্পর্কিত বিষয়ের তালিকা
এ পাতাটি বাংলাদেশ, বাংলা এবং বাংলাদেশ/বাঙালী সংস্কৃতির সাথে সম্পর্কিত এমন উইকিপিডিয়ার নিবন্ধের তালিকা। এর মাধ্যমে, বিষয় আগ্রহীগণ ​​সাইডবারে সম্পর্কিত পরিবর্তন ক্লিক করে পৃষ্ঠাসমূহ পরিবর্তন নিরীক্ষণ করতে পারেন।
ধাম্মিকা প্রসাদ
কারিয়াওয়াসাম তিরানা গামাগে ধাম্মিকা প্রসাদ (; জন্ম: ৩০ মে, ১৯৮৩) শ্রীলঙ্কার রাগামা এলাকায় জন্মগ্রহণকারী বিশিষ্ট ক্রিকেটার। আন্তর্জাতিক ক্রিকেট অঙ্গনে তিনি ধাম্মিকা প্রসাদ নামেই অধিক পরিচিত। শ্রীলঙ্কা জাতীয় ক্রিকেট দলের অন্যতম সদস্য ধাম্মিকা টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন। এছাড়াও তিনি ঘরোয়া ক্রিকেটে সিংহলীজ স্পোর্টস ক্লাব ও বাসনাহিরা নর্থ দলের সদস্য। খেলায় তিনি মূলতঃ ডানহাতি ফাস্ট মিডিয়াম বোলিং করে থাকেন।
কানডানা এলাকায় অবস্থিত ডি ম্যাজনোড কলেজের প্রাক্তন ছাত্র ছিলেন ধাম্মিকা প্রসাদ। ঐ সময়েই শীর্ষসারির ব্যাটসম্যান হিসেবে ক্রিকেট খেলায় অংশগ্রহণ করতেন তিনি। কিন্তু সালের আইসিসি অনূর্ধ্ব-১৯ ক্রিকেট বিশ্বকাপে তিনি ফাস্ট বোলার হিসেবে মনোনীত হয়েছিলেন। ঘরোয়া প্রথম-শ্রেণীর ক্রিকেটে প্রতি উইকেট গ্রহণে ২৩ রানেরও কম দেন।
ফেব্রুয়ারি, ২০০৬ সালে বাংলাদশ সফরে শ্রীলঙ্কার ওডিআই এবং টেস্ট দলে ডাক পান। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত একদিনের আন্তর্জাতিকে তার অভিষেক ঘটে ও তিনি ২৯ রানের বিনিময়ে ২ উইকেট গ্রহণ করেন। খেলার তার দল বাংলাদেশের বিপক্ষে ৭৮ রানের জয় পায়।
কিন্তু পিঠের আঘাতপ্রাপ্তির দরুন আন্তর্জাতিক ক্রীড়াঙ্গনে অংশগ্রহণ ব্যাহত হয়। আগস্ট, ২০০৮ সাল পর্যন্ত তাকে টেস্ট অভিষেকের জন্য অপেক্ষা করতে হয়। ২০০৮ সালে ভারত ক্রিকেট দলের শ্রীলঙ্কা সফরের সময় ৩য় টেস্টে অভিষেক ঘটে তার। অভিষেক টেস্টের উভয় ইনিংস মিলিয়ে তিনি পাঁচ উইকেট লাভ করেন। তন্মধ্যে তার প্রিয় খেলোয়াড় শচীন তেন্ডুলকর, রাহুল দ্রাবিড় এবং বীরেন্দ্র শেওয়াগকে আউট করেছিলেন।
২০০৮-০৯ মৌসুমে বাংলাদেশ সফরে তিনি চার উইকেট লাভ করেন। কিন্তু ডিসেম্বর, ২০০৮ সালে দ্বিতীয় টেস্ট খেলা থেকে বাদ পড়েন। ২০০৯ সালে স্বদেশে অনুষ্ঠিত নিউজিল্যান্ড দলের বিপক্ষে অনুষ্ঠিত ২য় টেস্টে অংশগ্রহণ করলেও ২০০৯-১০ মৌসুমে ভারত সফরের প্রথম টেস্টে আঘাতপ্রাপ্ত ঘটে। ২০১০ সালে ভারত ও পরবর্তীতে ওয়েস্ট ইন্ডিজের বিপক্ষে অনুষ্ঠিত টেস্টে অংশগ্রহণ করলেও কোন উইকেট লাভ করতে পারেননি তিনি।
২০১৫ সালের ক্রিকেট বিশ্বকাপে অংশগ্রহণের জন্য ৭ জানুয়ারি, ২০১৫ তারিখে শ্রীলঙ্কা ক্রিকেট ধাম্মিকাসহ ১৫-সদস্যের চূড়ান্ত তালিকা প্রকাশ করে। কিন্তু ৭ ফেব্রুয়ারি, ২০১৫ তারিখে অনুশীলন চলাকালীন ধাম্মিকা হাতে আঘাত পান। ফলে তাকে বিশ্বকাপের বাইরে অবস্থান করতে হয়।
হারিকেন (বাতি)
হারিকেন হচ্ছে জ্বালানি তেলের মাধ্যমে বদ্ধ কাচের পাত্রে আলো জ্বালাবার ব্যবস্থা। এর বাহিরের অংশে অর্ধবৃত্তাকার কাচের অংশ থাকে যাকে বাঙালিরা চিমনি বলে থাকে, এর ভিতরে থাকে তেল শুষে অগ্নি সংযোগের মাধ্যমে আলো জ্বালাবার জন্য থাকে কাপড়ের সলাকা। আর সম্পূর্ণ হারিকেন বহন করবার জন্য এর বহিরাংশে একটি লোহার ধরুনি থাকে, আলো কমানো বা বাড়ানোর জন্য নিম্ন বহিরাংশে থাকে একটি চাকতি যা কমালে বাড়ালে শলাকা ওঠা নামার সাথে আলোও কমে ও বাড়ে।
গ্রামাঞ্চলে এর ব্যবহার সর্বাধিক অনেক কাল আগে থেকে এর ব্যবহার শুরু হয়, সম্ভবত মোঘল আমলের আগে থেকে বাংলায় শুরু হয় হারিকেনের ব্যবহার। তবে এখনো বাংলাদেশের গ্রামাঞ্চলে রিক্সার নিচে আলোর উৎস হিসেবে ব্যবহৃত হয় এই হারিকেন।
প্রথম হারিকেনের বর্ণনা পাওয়া যায় আল রাযী এর বই "কিতাব আল আছার" যেখানে তিনি একে "নাফতা" বলে উল্লেখ করেন।
আসিফ আলী
আসিফ আলী (, ; জন্মঃ ৪ ফেব্রুয়ারী ১৯৮৬) হলেন একজন ভারতীয় চলচ্চিত্র অভিনেতা যিনি মুলত মালায়ালাম সিনেমাতে কাজ করে থাকেন। তিনি ২০০৯ সালে "রিতু" চলচ্চিত্রের মাধ্যমে অভিনয়ে আত্মপ্রকাশ করেন। চলচ্চিত্রটি অসাধারণ অভিনয়ের জন্য ব্যাপকভাবে প্রশংসিত হন।
আসিফ আলী ভারতের কেরালায় ১৯৮৬ সালের ৪ ফেব্রুয়ারি জন্মগ্রহণ করেন। তার পিতার নাম হল এম,পি, শওকত আলী এবং মাতার নাম মলী। তাঁর প্রাথমিক স্কুলে জীবন শুরু করেন "দে পাল পাবলিক স্কুল" এবং "রাজশ্রী মেমোরিয়াল স্কুল" থেকে। তিনি মারিয়ান কলেজ থেকে ব্যবসা প্রশাসন থেকে তার ডিগ্রী লাভ করেন। চলচ্চিত্র শিল্পে প্রবেশ করার আগে তিনি একজন মডেল হিসেবেএ একটি প্রোগ্রামের প্রযোজক হিসেবে কাজ করেছিলেন।
বিদেশে একটি ডিগ্রী অণুসরনে তিনি মডেল বিজ্ঞাপনের একটি ভিডিও জকি হিসাবে কাজ করেন এবং পরিচালক শ্যামাপ্রসাদ এর সাহায্য "রিতু" চলচ্চিত্রের জন্য প্রধাণ চরিত্রে অভিনয় করার সুযোগ পান। আসিফের চলচ্চিত্রগুলো সমালোচনামূলকদের প্রশংসাসহ ব্যাবসায়িকভাবে সাফল্য লাভ করেছে। যেমন "ট্রাফিক" (২০১১), "সল্ট এন' পেপ্পার" (২০১১), "অর্ডিনারী" (২০১২) এবং "হানী বি" (২০১৩).
আসিফ আলী ২০১৩ সালের ২৬ মে জমা মাজরিনের সাথে বিবাহ বন্ধনে আবদ্ধ হন।
আসিফ আলী শ্যামাপ্রসাদের মিউজিকাল ফিল্ম "রিতু" অভিনয়ের মাধ্যমে চলচ্চিত্রে শিল্পে প্রধান চরিত্রে অভিনয়ের সুযোগ পান। সহ-তারকা হিসেবে ছিলেন নিশান এবং রীমা কালিঙ্গাল। তারপর তিনি সত্যান আন্থিকাডুুর "কান্দা থুডারুন্নু" ছবিতে কাজ করেন। এছাড়া তার তৃতীয় চলচ্চিত্র "অপুরবারাগাম" পরিচালনা করেন বেতারান। তিনি পুনরায় আবার নিশানকে সহ-তারকা হিসেবে পান। তিনি সম্পত্রতি এম,এ, নিশাদের "বেস্ট অব লাক" চলচ্চিত্রটির কাজ শেষ করেছেন। এবং আত্মপ্রকাশকারী রাজেশ কান্নামকারার "ইথু নামুদ্দে কথা"। রাজেম পিলিয়াস এর "ট্র্যাফিক", লিখেছেন সঞ্জয় এবং ববী, অভিনয় করেছেন শ্রীনিবাসন, কুনচাক্কো বোবান, বিনীত শ্রীনিবাসন ও রমা আশরানী। চলচ্চিত্রটি ছিল ব্যাবসায়িক দিক থেকে ব্যাপক সফল। আসিফ এর পরের সিনেমা ছিল "ভায়োলিন" পরিচালনা করেন সিবি মালায়িলী সাথে রয়েছেন নিথায়া মেনন ছবিতে নায়িকা হিসাবে এবং তারপর "সল্ট এন' পেপ্পার" পরিচালনা করেন আশিক আবু অভিনয়ে লাল, মাইথিলী, শ্বেতা মেনন। অন্যান্য সাম্প্রতিক পারফরমেন্সগুলোর মধ্য "সেভেন্স" চরিত্রে, পরিচালনা করেন জোশী, "অসুরাবিথু" এবং "উন্নাম" ছিল তার পরবর্তী ছায়াছবি। এরপর তার চলচ্চিত্রে অভিষেক হওয়া পরিচালক সুগীথ এর" অর্ডিনারী" ছিল। তার পরবর্তী সিনেমাগুলো হল- "ওজহিমুরী", "হাসব্যান্ড ইন গোয়া", "কাউবয়", "কিলিপোয়ি" এবং "রেড ওয়াইন" সাথে রয়েছেন মোহনলাল এবং ফাহাদ ফজিল। তার পরের প্রকল্পগুলো ছিল জিন পাল লালের "হানি বি" ভাবনার বিপরীতে। এই ছবিটি একটি প্রাথমিক সাফল্য ছিল।
জাভেদ আলী
জাভেদ আলী () (, ), হলেন একজন ভারতীয় প্লেব্যাক শিল্পী যিনি ২০০০ সাল থেকে বলিউড এর গান করে আসছেন। তিনি ২০০৭ সালের সিনেমা "নাকাব"-এ গান "এক দিন তেরি রাহু মে" গেয়েছিলেন যা তাকে খ্যাতির চূড়ায় নিয়ে যেতে সাহায্য করে এবং তারপরে আরও একটি বড় হিট গান উপহার দেন "যোধা আকবর" (২০০৮) সালের চলচ্চিত্র থেকে "জাসন-এ-বাহারা" গানটির মাধ্যেম। তিনি হিন্দি, বাংলা, কন্নড়, তামিল ও তেলুগু ভাষায় গান গাওয়া একজন শিল্পী। তিনি জি টিভি এর রিয়ালিটি শো "সারেগামাপা লিটল চ্যাম্পস ২০১১" এর বিচারক ছিলেন। এরপর ২০১২ সালে জি টিভির সঙ্গীত প্রতিযোগিতামূলক অনুষ্ঠান সারেগামাপা এর উপস্থাপক হিসেবে কাজ করেন।
জাভেদের জন্ম এবং বেড়ে ওঠা হয় দিল্লীতে। তিনি খুব অল্প বয়স থেকে গান গাওয়া শুরু করেন। তিনি তার বাবার সাথে একজন জনপ্রিয় কাওয়ালি গায়ক ওস্তাদ হামিদ হোসেন সাথে গান গাওয়া শুরু করেন।
জাভেদ বিখ্যাত গজল গায়ক গুলাম আলী এর একজন ছাত্র। জাভেদ হুসেন নাম হিসাবে জন্মগ্রহণ করলেও তিনি তার উস্তাদের সম্মানে জাভেদ আলী নামে তার নাম পরিবর্তন করেনে। প্রাথমিকভাববে, আলী তার "উস্তাদ" এর মত একজন গজল শিল্পী হতে চেয়েছিলেন।
স্টুয়ার্ট বিনি
স্টুয়ার্ট টেরেন্স রজার বিনি (; জন্ম: ৩ জুন, ১৯৮৪) কর্ণাটক প্রদেশের ব্যাঙ্গালোরে জন্মগ্রহণকারী ভারতীয় ক্রিকেটার। ভারত ক্রিকেট দলের পক্ষে একদিনের আন্তর্জাতিকে খেলছেন। দলে তিনি মূলতঃ একজন অল-রাউন্ডার। ঘরোয়া ক্রিকেটে রঞ্জি ট্রফি প্রতিযোগিতায় কর্ণাটকের প্রতিনিধিত্ব করছেন। তিনি ভারতের বিখ্যাত টেস্ট ও একদিনের আন্তর্জাতিকের সাবেক ক্রিকেটার রজার বিনি’র পুত্র।
স্টুয়ার্ট বিনি ব্যাঙ্গালোরে জন্মগ্রহণ করেন ও ফ্র্যাঙ্ক অ্যান্থনি পাবলিক স্কুলে অধ্যয়ন করেন। পরবর্তীতে সেন্ট জোসেফ’স বয়েজ হাই স্কুলে পড়াশোনা শেষ করেন। আইএসিএতে কোচ ইমতিয়াজ আহমেদের অধীনে কোচিং করেন।
ব্যক্তিগত জীবনে বিবাহিত স্টুয়ার্ট বিনি ২০১২ সালে মেয়ান্তি ল্যাঙ্গারের সাথে বৈবাহিক সম্পর্কে আবদ্ধ হন।
ঘরোয়া ক্রিকেটে তিনি কর্ণাটক ক্রিকেট দলের হয়ে অংশ নেন। ইন্ডিয়ান ওয়ার্ল্ড টিম ও ২০০৭ সালের ইন্ডিয়ান ক্রিকেট লীগের টুয়েন্টি২০ প্রতিযোগিতায় হায়দরাবাদ হিরোজ দলের সদস্য ছিলেন বিনি। পরবর্তীতে ২০১০ সালের আইপিএলে মুম্বাইভিত্তিক ইন্ডিয়ান প্রিমিয়ার লীগে মুম্বাই ইন্ডিয়ান্সের পক্ষে অংশগ্রহণ করেন। ২০১১ সালের আইপিএলে রাজস্থান রয়্যালসের সাথে চুক্তিতে আবদ্ধ হন স্টুয়ার্ট।
২০১৩-১৪ মৌসুমে নিউজিল্যান্ড সফরে ভারতীয় দলের অন্যতম সদস্য হিসেবে যান। ২৮ জানুয়ারি, ২০১৪ তারিখে তিনি তার প্রথম একদিনের আন্তর্জাতিকে অংশগ্রহণ করেন।
রজার বিনি
রজার মাইকেল হামফ্রে বিনি (; জন্ম: ৯ জুলাই, ১৯৫৫) কর্ণাটক প্রদেশের ব্যাঙ্গালোরে জন্মগ্রহণকারী সাবেক ভারতীয় আন্তর্জাতিক ক্রিকেট তারকা। ভারত ক্রিকেট দলের পক্ষে টেস্ট ক্রিকেট ও একদিনের আন্তর্জাতিকে খেলেছেন। দলে তিনি মূলতঃ একজন অল-রাউন্ডার হিসেবে দায়িত্ব পালন করেছেন। ১৯৮৩ সালের ক্রিকেট বিশ্বকাপ জয়ী ভারতীয় দলের অন্যতম সদস্য হিসেবে সর্বোচ্চ ১৮ উইকেট সংগ্রহকারী ছিলেন। তিনি ভারতের বর্তমান একদিনের আন্তর্জাতিক দলের উদীয়মান ক্রিকেটার স্টুয়ার্ট বিনি’র পিতা।
প্রথম অ্যাংলো-ইন্ডিয়ান হিসেবে ভারতের পক্ষে ক্রিকেট খেলার মর্যাদা লাভ করেন। পুত্র স্টুয়ার্ট বিনিও পিতার পদাঙ্ক অনুসরণ করে কর্ণাটক ক্রিকেট দলে খেলছেন।
ব্যাঙ্গালোরে নিজ মাঠ হিসেবে পরিচিত স্থানীয় কেএসসিএ স্টেডিয়ামে ১৯৭৯ সালে টেস্ট ক্রিকেটের মাধ্যমে আন্তর্জাতিক ক্রিকেটে অভিষেক ঘটে রজার বিনি’র। পাকিস্তান ক্রিকেট দলের বিপক্ষে অনুষ্ঠিত এ টেস্টে তাঁকে বিখ্যাত বোলার ইমরান খান ও সরফরাজ নওয়াজের মুখোমুখি হতে হয়। অভিষিক্ত খেলাতেই তিনি ৪৬ রানের দায়িত্বশীল ব্যাটিং করেন। তন্মধ্যে ৫ম টেস্টে ইমরানের বাউন্সারে ছক্কা হাকিয়েছিলেন তিনি। কার্যকরী সুইং ও অন্যতম ফিল্ডার হিসেবে তিনি ঐ সময়ে সুনাম কুড়িয়েছিলেন।
টেস্ট ক্রিকেটে তেমন সুনাম না কুড়ালেও ১৯৮৩ সালের বিশ্বকাপ ক্রিকেটে তিনি জ্বলে উঠেছিলেন স্বমহিমায়। তাঁর কার্যকরী মিডিয়াম-পেস বোলিং ও সতীর্থ মদন লালের সহযোগিতা এবং অধিনায়ক কপিল দেবের নির্দেশনায় ভারতে প্রথমবারের মতো বিশ্বকাপের শিরোপা লাভ সহায়তা করে।
২৭ সেপ্টেম্বর, ২০১২ তারিখে ভারতীয় ক্রিকেট কন্ট্রোল বোর্ড (বিসিসিআই)-এর পাঁচ সদস্যবিশিষ্ট নির্বাচকমণ্ডলীর অন্যতম সদস্য নিযুক্ত হন রজার বিনি।
বর্তমানে তিনি কর্ণাটক স্টেট ক্রিকেট অ্যাসোসিয়েশনে অফিস বেয়ারার পদে কর্মরত আছেন। ২০১১ সালের ক্রিকেট বিশ্বকাপে নিউজএক্স টেলিভিশন চ্যানেলে ক্রিকেট বিশ্লেষণকারীর ভূমিকায় অবতীর্ণ হয়েছিলেন তিনি।
ব্যাঙ্গালোরের বেনসন টাউনে শৈশবকাল কাটে তাঁর। ব্যাঙ্গালোরের সেন্ট জার্মেইন স্কুলে অধ্যয়ন শেষে সেন্ট জোসেফ’স ইন্ডিয়ান হাই স্কুলে পড়াশোনা করেন। সেখানে তিনি বালকদের বিভাগে বর্শা নিক্ষেপে ভারতের জাতীয় রেকর্ড ভঙ্গ করেন। বিদ্যালয় জীবনে তিনি ফুটবল ও হকি খেলেছেন।
নিকটতম বন্ধুর বোন সিন্থিয়াকে বিয়ে করেন। তাঁদের সংসারে লরা, লিজা এবং স্টুয়ার্ট নামীয় তিন সন্তান রয়েছে।
পিটার বোরেন
পিটার উইলিয়াম বোরেন (; জন্ম: ২১ আগস্ট, ১৯৮৩) ক্যান্টারবারির ক্রাইস্টচার্চে জন্মগ্রহণকারী ও নিউজিল্যান্ডীয় বংশোদ্ভূত ডাচ ক্রিকেটার। নেদারল্যান্ডস ক্রিকেট দলে তিনি মূলতঃ অল-রাউন্ডারের ভূমিকা পালন করছেন। বর্তমানে ডাচ দলের অধিনায়কত্ব করছেন তিনি। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন পিটার বোরেন।
২০০২ সালে আইসিসি অনূর্ধ্ব-১৯ ক্রিকেট বিশ্বকাপের মাধ্যমে তিনি সর্বপ্রথম আন্তর্জাতিক ক্রিকেট অঙ্গনে প্রবেশ করেন। এ সময় তিনি নিজ জন্মভূমি নিউজিল্যান্ডের হয়ে খেলেছিলেন।
৪ জুলাই, ২০০৬ তারিখে শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষেক ঘটে বোরেনের। একদিনের আন্তর্জাতিকের পাশাপাশি তিনি নেদারল্যান্ডস এ দল এবং অনূর্ধ্ব-২৩ দলের হয়েও খেলেছেন।
২৪ জুন, ২০১৫ তারিখে আইসিসি বিশ্ব ক্রিকেট লীগ চ্যাম্পিয়নশীপে পাপুয়া নিউগিনির বিপক্ষে লিস্ট এ ক্রিকেটে অভিষিক্ত হন।
আশরাফ ঘোরী
মোহাম্মদ আশরাফ ঘোরী () (জন্মঃ ১৭ সেপ্টেম্বর ১৯৭৩), সবচেয়ে পরিচিত যে নামে আশরাফ ঘোরী, হলেন একজন ভারতীয় কমিক বইয়ের শিল্পী, চলচ্চিত্র নির্মাতা ও উদ্যোক্তা। তিনি সংযুক্ত আরব আমিরাত এর প্রথম সিজিআই বিজ্ঞান কথাসাহিত্য চলচ্চিত্র "লেভিটি জিরো ইরর মাইনাস ওয়ান (জিরো ইরর)" নির্মাণের জন্য সুপরিচিত। যেটি ৬৩ তম কান চলচ্চিত্র উৎসবের এ স্বীকৃতি জিতেছে। তিনি এক্সপান্স সিজিআই ডিজিটাল নকশা সংস্থা সিইও এবং প্রতিষ্ঠাতা হন। ঘোরী ডার্ক হর্স কমিক্স এবং আইডব্লিউডি পাবলিশিং সহ প্রধান কমিক বইয়ের প্রকাশকদের জন্য কাজ শুরু করেছেন।
ঘোরী মাত্র ২ বছর বয়সে ভারত এর হায়দ্রাবাদ থেকেে সংযুক্ত আরব আমিরাত এর দুবাইয়ে পাড়ি জমান। তাঁর প্রথম পেশাদার কাজ "খালিজ টাইমস" এর পত্রিকার প্রকাশিত হয়। তিনি ১৯৮৯ সাল থেকে ২০০১ সাল পর্যন্ত "ইয়ং টাইমস" এর জন্য নিয়মিত অঙ্কনশিল্পী ছিলেন।
ঘোরী ২০০৬ এবং ২০০৭ সালের জন্য কুয়েত আরব বিজ্ঞাপন পুরস্কারের জন্য বিচারক প্যানেলে ছিলেন।
২০০৭ সালে তিনি এক্সপান্সেস সিজিআই প্রতিষ্ঠিত করেন এবং ২০০৮ সালে তিনি জিরো ইরর নামে স্বাধীন ফিল্ম তৈরি শুরু করেন। জিরো ইররর ৩য় উপসাগরীয় ফিল্ম ফেস্টিভাল প্রিমিয়ারে স্থান পায়। এবং সী ফী-লন্ডন এর ১০ তম সংস্করণ এ ভূমিকা রাখেন। ২০১০ সালে, ঘোরী প্রথম ইন্দো এমিরেটি চলচ্চিত্র 'মালার' এর জন্য কলা পরিচালক/প্রযোজক ডিজাইনার ছিলেন।
নভেম্বর ২০১২ সাল থেকে ঘোরী তার এফওবি সিটি ওয়েব কমিক-এর অধীনে এক্সপান্স সিজিআই আত্মপ্রকাশ করে।
মুশতাক আলী
সৈয়দ মুশতাক আলী (; ; জন্ম: ১৭ ডিসেম্বর, ১৯১৪ – মৃত্যু: ১৮ জুন, ২০০৫) ভারতের বিশিষ্ট ক্রিকেটার ছিলেন। আলী বিদেশে কোন ভারতীয় ক্রিকেটারের প্রথম টেস্ট শতক রান করার ইতিহাস গড়েন। তিনি ইংল্যান্ড এর ম্যানচেস্টার-এ ১৯৩৬ সালে দলের জন্য শতক করেন।
একটি উইজডেন বিশেষ পুরস্কার বিজয়ী, তিনি ১৯৩৬ সালের সফরে চারটি প্রথম শ্রেণীর শতরান করেন। তিনি ছিলেন একজন উদ্বোধনী ব্যাটসম্যান অথবা মিডল অর্ডার ডানহাতি ব্যাটসম্যান এবং স্লো লেফ্ট আর্ম অর্থোডক্স বোলার।
তিনি ১৯৬৪ সালে পদ্মশ্রী পদক লাভ করেন এবং খেলায় তাঁর অবদানের জন্য মেরিলেবোন ক্রিকেট ক্লাব এর একজন আজীবন সদস্য নির্বাচিত হন। ৯০ বছর বয়সে ঘুমের মধ্যে তাঁর দেহাবসান ঘটে। তিনি দুই পুত্র ও দুই মেয়ে রেখে গেছেন। ভারতীয় ঘরোয়া টি২০ সিরিজের নাম তাঁর নামে নামকরণ করা হয়।
তিনি ভারতীয় ক্রিকেটে একজন জনপ্রিয় মানবমূর্তি ছিলেন।
মোজাফফার আলী
রাজা মোজাফফার আলী () (জন্মঃ ২১ অক্টোবর ১৯৪৪, লক্ষ্ণৌ) হলেন একজন ভারতীয় চলচ্চিত্র নির্মাতা, ফ্যাশন ডিজাইনার, কবি, শিল্পী, ঙ্গীত-প্রেমিক এবং সামাজ কর্মী। তিনি কোতওয়ারার একটি রয়েল মুসলিম রাজপুত পরিবারের অংশভুক্ত ব্যক্তি।
মোজাফ্ফর আলী "লা মার্টিনিয়ার লক্ষ্ণৌ" কলেজ পড়ালেখা করেন। মোজাফ্ফর আলী একজন চলচ্চিত্র নির্মাতা হিসেবে সফল কর্মজীবন শুরু করেন। তাঁর পরিচাালিত বিনোদ খান্না - ডিম্পল কাপাডিয়া অভিনীত চলচ্চিত্র জুনি এখনও পর্যন্ত মুক্তিলাভ করেনি।
তিনি মীরাকে বিয়ে করেন। তিনি এর আগে "সুভাসিনী আলীকে" বিয়ে করেছিলেন এবং দুই বছর পরে তালাকপ্রাপ্ত। তাঁর পুত্র, চলচ্চিত্র পরিচালক শাদ আলী, এই বিয়ের বাইরে জন্মগ্রহণ করেন।
রমজান আলী
রমজান আলী () হলেন ভারতের দিল্লীর একজন কেশবিন্যাসকারী যিনি নিরবচ্ছিন্নভাবে ১৫০ ঘন্টার কেশবিন্যাসের কাজের জন্য ১৯৯৯ সালে লিমকা বুক এর রেকর্ডস-এ প্রবেশ করেন। তার অসাধারণ কর্মকান্ডের ভিতরে ছিল, চোখ বাধা থাকাকালীন সময়ে চুলছাঁটাই এর কাজ অসাধারণভাবে সম্পাদন করতে পারতেন।
রমজান দক্ষিণ দিল্লির জানাকপুরি শাকুরপুরের একটি কলোনীতে জন্মগ্রহণ করেন। রমজান মাসে জন্মগ্রহণ করার জন্য তার নাম হয় রমজান। তার সাজমা নামের একটি কন্যাসন্তান রয়েছে। গ্রাহকের মাথার দিকে তাকিয়ে ছাড়া রমজানের চুলকাটার ব্যাপারটা অস্বাভাবিক প্রচেষ্টা হাস্যকর শব্দ হতে পারে কিন্তু বিষয়টি সত্য এবং তিনি প্রমাণ করে দেখিয়েছেন।
১৯৮৮ সালে রমজান একজন উপযুক্ত হেয়ার স্টাইলিস্ট হিসেবে হাবিবের রেকর্ড ভেঙ্গে দেন। তিনি হাবিবের গড়া ২৫ ঘন্টা ৪৫ মিনিটের কেশবিন্যাসকে ছাড়িয়ে বিরামহীন কেশবিন্যাসের ৩৬ ঘন্টার কাজ করে অসাধারণ কীর্তি গড়েন। এর পরে, তিনি ১০০ ঘন্টার জন্য অবিরত চুল কাটেন এবং পরবর্তীকালে ১০৫ ঘন্টার জন্য কাজ করেন। রমজান শুধু "'রোহিণী" তে নাম লেখাতে সন্তুষ্ট নয় বরং এখন গিনেস বিশ্ব রেকর্ড-এ নাম লেখাতে চান।